
1.	A GYÓGYSZER NEVE

Xoruten 5 mg tabletta
Xoruten 10 mg tabletta
Xoruten 15 mg tabletta
Xoruten 20 mg tabletta


2.	MINŐSÉGI ÉS MENNYISÉGI ÖSSZETÉTEL

Xoruten 5 mg tabletta
5 mg ruxolitinibet tartalmaz (hidroklorid formájában) tablettánként.

Ismert hatású segédanyag
71 mg laktózt tartalmaz (monohidrát formájában) tablettánként.

Xoruten 10 mg tabletta
10 mg ruxolitinibet tartalmaz (hidroklorid formájában) tablettánként.

Ismert hatású segédanyag
143 mg laktózt tartalmaz (monohidrát formájában) tablettánként.

Xoruten 15 mg tabletta
15 mg ruxolitinibet tartalmaz (hidroklorid formájában) tablettánként.

Ismert hatású segédanyag
214 mg laktózt tartalmaz (monohidrát formájában) tablettánként.

Xoruten 20 mg tabletta
20 mg ruxolitinibet tartalmaz (hidroklorid formájában) tablettánként.

Ismert hatású segédanyag
285 mg laktózt tartalmaz (monohidrát formájában) tablettánként.

A segédanyagok teljes listáját lásd a 6.1 pontban.


3.	GYÓGYSZERFORMA

Tabletta

Xoruten 5 mg tabletta
Fehér vagy csaknem fehér, kerek (7,5 mm átmérőjű) mindkét oldalán domború tabletta, egyik oldalán „C24” mélynyomással.

Xoruten 10 mg tabletta
Fehér vagy csaknem fehér, kerek (9,3 mm átmérőjű) mindkét oldalán domború tabletta, egyik oldalán „C25” mélynyomással.

Xoruten 15 mg tabletta
Fehér vagy csaknem fehér, ovális (7,0 × 15,0 mm), mindkét oldalán domború tabletta, egyik oldalán „C26” mélynyomással.

Xoruten 20 mg tabletta
Fehér vagy csaknem fehér, kapszula alakú (16,5 × 7,4 mm) mindkét oldalán domború tabletta, egyik oldalán „C27” mélynyomással.


4.	KLINIKAI JELLEMZŐK

4.1	Terápiás javallatok

Myelofibrosis (MF)

A Xoruten primer myelofibrosisban (krónikus idiopathiás myelofibrosisként is ismert), polycythaemia vera utáni myelofibrosisban vagy essentialis thrombocythaemia utáni myelofibrosisban szenvedő felnőtt betegek betegséggel összefüggő splenomegaliájának vagy tüneteinek kezelésére javallott.

Polycythaemia vera (PV)

A Xoruten az olyan, polycythaemia verában szenvedő, felnőtt betegek kezelésére javallott, akik rezisztensek a hidroxikarbamidra, vagy nem tolerálják azt.

Graft versus host betegség (GvHD)

Akut GvHD
A Xoruten olyan, akut graft versus host betegségben szenvedő felnőttek és legalább 28 napos gyermekek és serdülők kezelésére javallott, akik nem megfelelően reagálnak a kortikoszteroidokra vagy az egyéb szisztémás kezelésekre (lásd 5.1 pont).

Krónikus GvHD
A Xoruten olyan, krónikus graft versus host betegségben szenvedő felnőttek és legalább 6 hónapos gyermekek és serdülők kezelésére javallott, akik nem megfelelően reagálnak a kortikoszteroidokra vagy az egyéb szisztémás kezelésekre (lásd 5.1 pont).

4.2	Adagolás és alkalmazás

A Xoruten-kezelést – kizárólag – a daganatellenes gyógyszerek alkalmazásában jártas orvosnak szabad elindítania.

A Xoruten-kezelés elkezdése előtt teljesvérkép-vizsgálatot kell végezni, a kvalitatív vérképet is beleértve.

A teljes vérképet – a kvalitatív vérképet is beleértve – a Xoruten-dózis stabilizálásáig 2‑4 hetente, majd azt követően, amikor az klinikailag indokolt, ellenőrizni kell (lásd 4.4 pont).

Adagolás

Kezdő dózis
Myelofibrosis (MF)
A Xoruten ajánlott kezdő dózisa MF-ben a vérlemezkeszámon alapszik (lásd 1. táblázat):

1. táblázat Kezdő dózisok myelofibrosisban

	Vérlemezkeszám
	Kezdő dózis

	Több mint 200 G/l
	naponta kétszer 20 mg

	100– 200 G/l
	naponta kétszer 15 mg 

	75 – kevesebb mint 100 G/l 
	naponta kétszer 10 mg

	50  – kevesebb mint 75 G/l
	naponta kétszer 5 mg



Polycythaemia vera (PV)
A Xoruten ajánlott kezdő dózisa PV-ben naponta kétszer 10 mg.

Graft versus host betegség (GvHD)
A Xoruten ajánlott kezdő dózisa akut és krónikus GvHD-ben az életkortól függ (lásd 2. és 3. táblázat):

2. táblázat Akut graft versus host betegségben alkalmazandó kezdő dózisok

	Korcsoport
	Kezdő dózis

	12 évesek és idősebbek
	naponta kétszer 10 mg

	6 – <12 évesek
	naponta kétszer 5 mg

	28 naposok – <6 évesek
	naponta kétszer 8 mg/m2



3. táblázat Krónikus graft versus host betegségben alkalmazandó kezdő dózisok

	Korcsoport
	Kezdő dózis

	12 évesek és idősebbek
	naponta kétszer 10 mg

	6 – <12 évesek
	naponta kétszer 5 mg

	6 hónaposok – <6 évesek
	naponta kétszer 8 mg/m2



A GvHD esetén ajánlott kezdő dózisok azoknak a betegeknek adhatók be tabletta formájában, akik a tablettát egészben le tudják nyelni, illetve belsőleges oldat is alkalmazható, amelynek elérhetőségét egy másik forgalomba hozatali engedéllyel bíró cég biztosíthatja.

A Xoruten a kortikoszteroiddal és/vagy kalcineurin-inhibitorral (CNI) végzett kezelés mellett is alkalmazható.

Dózismódosítás
A dózisokat a hatásosság és a biztonságosság alapján lehet titrálni.

Myelofibrosis és polycythaemia vera
Ha a hatásosságot nem tartják megfelelőnek, és a vérkép megfelelő, akkor a dózis legfeljebb naponta kétszer 5 mg-mal emelhető, legfeljebb a naponta kétszer 25 mg-os maximális dózisig.

A kezdő dózist a kezelés első 4 hetében nem szabad emelni, és ezt követően sem szabad 2 hétnél gyakrabban emelni.

A kezelést abba kell hagyni, ha a thrombocytaszám kevesebb mint 50 G/l vagy az abszolút neutrofilszám kevesebb mint 0,5 G/l. PV-ben a kezelést akkor is meg kell szakítani, ha a hemoglobinszint alacsonyabb mint 8 g/dl. Az értékek e szint fölé emelkedését követően az adagolást naponta kétszer 5 mg-mal ismét el lehet kezdeni, és a teljes vérkép – a kvalitatív vérképet is beleértve – gondos monitorozása alapján azt fokozatosan emelni lehet.

Ha a vérlemezkeszám a 4. táblázatban bemutatottak szerint csökken a kezelés során, akkor a dózis csökkentését kell mérlegelni az adagolás thrombocytopenia miatti abbahagyásának elkerülése érdekében.

4. táblázat Adagolási ajánlás MF mellett fennálló thrombocytopenia esetére

	
	Dózis a vérlemezkeszám csökkenésének idején


	
	naponta kétszer
25 mg
	naponta kétszer
20 mg
	naponta kétszer
15 mg
	naponta kétszer
10 mg
	naponta kétszer
5 mg

	Vérlemezkeszám
	Új dózis


	100 – <125 G/l
	naponta kétszer
20 mg
	naponta kétszer
15 mg
	Nincs változás
	Nincs változás
	Nincs változás

	75 – <100 G/l
	naponta kétszer
10 mg
	naponta kétszer
10 mg
	naponta kétszer
10 mg
	Nincs változás
	Nincs változás

	50 – <75 G/l
	naponta kétszer
5 mg
	naponta kétszer
5 mg
	naponta kétszer
5 mg
	naponta kétszer
5 mg
	Nincs változás

	Kevesebb mint 50 G/l
	A kezelés felfüggesztése
	A kezelés felfüggesztése
	A kezelés felfüggesztése
	A kezelés felfüggesztése
	A kezelés felfüggesztése



PV-ben a dóziscsökkentés mérlegelendő, ha a hemoglobinszint 12 g/dl alá csökken, és javasolt, ha a hemoglobinszint 10 g/dl alá csökken.

Graft versus host betegség
A standard szupportív kezelés – beleértve a növekedési faktorok adását, a fertőzés elleni kezelést és a vérátömlesztést – után a dózis csökkentése, valamint a kezelés átmeneti megszakítása válhat szükségessé azoknál a GvHD-s betegeknél, akiknél thrombocytopenia, neutropenia vagy emelkedett összbilirubinszint alakul. Egy dózisszinttel javasolt csökkenteni a dózist (naponta kétszer 10 mg-ról naponta kétszer 5 mg-ra, illetve naponta kétszer 5 mg-ról naponta egyszer 5 mg-ra). A Xoruten naponta egyszer 5 mg-os dózisát sem toleráló betegek kezelését meg kell szakítani. Az adagolásra vonatkozó részletes ajánlásokat az 5. táblázat tartalmazza.

5. táblázat 	Adagolási ajánlás ruxolitinib-terápia során thrombocytopeniával, neutropeniával vagy emelkedett összbilirubinszinttel érintett GvHD-s betegek esetében

	Laboratóriumi paraméter
	Adagolási ajánlás

	Vérlemezkeszám <20 G/l
	Csökkenteni kell a Xoruten dózisát egy dózisszinttel. Ha a vérlemezkeszám visszatér ≥20 G/l-re hét napon belül, a dózis visszaállítható a kezdeti dózisszintre, egyéb esetben fenn kell tartani a csökkentett dózist.

	Vérlemezkeszám <15 G/l
	Fel kell függeszteni a Xoruten alkalmazását addig, amíg a vérlemezkeszám vissza nem tér ≥20 G/l-re, majd újra kell kezdeni az alkalmazást az eggyel alacsonyabb dózisszinten.

	Abszolút neutrofilszám (absolute neutrophil count, ANC) ≥0,5 G/l – <0,75 G/l
	Csökkenteni kell a Xoruten dózisát egy dózisszinttel. Vissza kell térni a kezdeti dózisszintre, ha az ANC >1 G/l.

	Abszolút neutrofilszám <0,5 G/l
	Fel kell függeszteni a Xoruten alkalmazását addig, amíg az ANC vissza nem tér >0,5 G/l-re, majd újra kell kezdeni az alkalmazást az eggyel alacsonyabb dózisszinten. Ha az ANC >1 G/l, az adagolás a kezdeti dózisszinten folytatható.

	Nem GvHD okozta emelkedett összbilirubinszint (nem a májat érintő GvHD)
	> 3,0× – 5,0× a normálérték felső határa (upper limit of normal, ULN): A Xoruten alkalmazását eggyel alacsonyabb dózisszinten kell folytatni, amíg az érték vissza nem tér az ULN legfeljebb 3,0-szorosára.

	
	> 5,0× – 10,0× ULN: Fel kell függeszteni a Xoruten alkalmazását legfeljebb 14 napig, amíg az összbilirubinszint vissza nem tér az ULN legfeljebb 3,0-szorosára. Ha az összbilirubinszint ≤3,0× ULN, az adagolás az aktuális dózissal folytatható. Ha 14 nap után sem csökken az ULN legfeljebb 3,0-szorosára, eggyel alacsonyabb dózisszinten kell újrakezdeni a kezelést.

	
	>10,0× ULN: Fel kell függeszteni a Xoruten alkalmazását addig, amíg az összbilirubinszint vissza nem tér az ULN legfeljebb 3,0-szorosára, majd újra kell kezdeni az alkalmazást az eggyel alacsonyabb dózisszinten.

	GvHD okozta emelkedett összbilirubinszint (a májat érintő GvHD áll fenn)
	>3,0× ULN: A Xoruten alkalmazását eggyel alacsonyabb dózisszinten kell folytatni, amíg az összbilirubinszint vissza nem tér az ULN legfeljebb 3,0‑szorosára.



A dózis módosítása erős CYP3A4-inhibitor vagy kettős CYP2C9/3A4-inhibitor egyidejű alkalmazásakor
Ha a ruxolitinibet erős CYP3A4-inhibitorral vagy a CYP2C9 és CYP3A4 enzimek kettős inhibitorával (pl. flukonazollal) együtt alkalmazzák, akkor a ruxolitinib egységnyi dózisát megközelítőleg 50%-kal kell csökkenteni, és naponta kétszer kell adni (lásd 4.4 és 4.5 pont). Kerülendő a ruxolitinib egyidejű alkalmazása napi 200 mg-ot meghaladó dózisú flukonazollal.

Különleges betegcsoportok

Vesekárosodás
Enyhe vagy közepes fokú vesekárosodásban szenvedő betegeknél nincs szükség speciális dózismódosításra.

Súlyos fokú vesekárosodásban szenvedő betegeknél (a kreatinin-clearance kevesebb mint 30 ml/perc) a thrombocytaszámon alapuló javasolt kezdő dózist megközelítőleg 50%-kal kell csökkenteni az MF‑es, PV-s és GvHD-s betegeknél, és naponta kétszer kell adni. A betegeket a ruxolitinib-kezelés ideje alatt a biztonságosság és hatásosság tekintetében gondosan monitorozni kell (lásd 4.4 pont).

A hemodializált, végstádiumú vesebetegségben (end-stage renal disease, ESRD) szenvedő betegek legjobb adagolási lehetőségének meghatározásához korlátozott mennyiségű adat áll rendelkezésre. Az erről a populációról rendelkezésre álló adatokon alapuló farmakokinetikai/farmakodinámiai szimulációk szerint a hemodializált, ESRD-ben szenvedő MF-betegek kezdő dózisa egyszer 15–20 mg vagy kétszer 10 mg, 12 óra különbséggel adva a dialízis után, és csak a hemodialízis napján. Egy egyszeri 15 mg-os adag javasolt azoknál az MF-betegeknél, akiknek a thrombocyta száma 100 G/l és 200 G/l között van. Egyszer 20 mg, vagy kétszer 10 mg adása 12 óra különbséggel azoknál az MF-betegeknél javasolt, akiknek a thrombocyta száma >200 G/l. A következő dózisokat (egyszeri alkalmazás vagy két 10 mg-os dózis, 12 óra különbséggel) kizárólag a hemodialízis napjain, minden dialíziskezelés után kell beadni.

A PV-ben és végstádiumú vesebetegségben szenvedő, hemodializált betegeknél a javasolt kezdő dózis egy egyszeri 10 mg-os dózis, vagy két 5 mg-os dózis, 12 óra különbséggel adva, a dialízist követően, és csak a hemodialízis napján. Ezek az adagolási javaslatok szimulációs adatokon alapulnak, így bármilyen dózismódosítás után az ESRD-ben szenvedő egyes betegeknél a biztonságosságot és hatásosságot gondosan monitorozni kell. A peritonealis dialízisben vagy folyamatos venovenosus hemofiltrációs kezelésben részesülő betegek esetén az adagolásra vonatkozóan nem állnak rendelkezésre adatok (lásd 5.2 pont).

ESRD-ben és GvHD-ben szenvedő betegekről nem állnak rendelkezésre adatok.

Májkárosodás
Bármilyen súlyossági fokú májkárosodásban és MF-ben szenvedő betegeknél a thrombocytaszámon alapuló javasolt kezdő dózist megközelítőleg 50%-kal kell csökkenteni, és naponta kétszer kell adni. A következő dózisok módosítását a biztonságosság és hatásosság gondos monitorozása alapján kell végezni. Az ajánlott kezdő dózis naponta kétszer 5 mg a PV-betegek számára. A ruxolitinib dózisa a cytopenia kockázatának csökkentése érdekében titrálható (lásd 4.4 pont).

A GvHD-vel nem összefüggő, enyhe, közepes vagy súlyos fokú májkárosodásban szenvedő betegeknél 50%-kal csökkenteni kell a ruxolitinib kezdő dózisát (lásd 5.2 pont).

Azoknál a betegeknél, akiknél a májat érintő GvHD áll fenn, és az összbilirubinszint az ULN >3‑szorosára emelkedett, a toxicitás észlelése érdekében gyakrabban kell a vérképet ellenőrizni, valamint ajánlott a dózis egy dózisszinttel történő csökkentése.

Idősek (≥ 65 év)
Nincs ajánlás a dózis további módosítására idős betegeknél.

Gyermekek és serdülők
A Xoruten biztonságosságát és hatásosságát legfeljebb 18 éves, MF-ben vagy PV-ben szenvedő gyermekek és serdülők esetében nem igazolták. Nincsenek rendelkezésre álló adatok (lásd 5.1 pont).

A kezelés leállítása
Az MF vagy a PV kezelését addig lehet folytatni, amíg az előny/kockázat arány értékelése pozitív marad. A kezelést azonban 6 hónap elteltével abba kell hagyni, ha a kezelés megkezdése óta a lép mérete nem csökken, vagy a tünetek nem javulnak.

Azoknál a betegeknél, akiknél bizonyos fokú klinikai javulást mutattak ki, javasolt a ruxolitinib-kezelés leállítása, ha a lép hosszanti átmérőjének a kiindulási értékhez viszonyított 40%-os növekedése alakul ki (ami nagyjából a léptérfogat 25%-os növekedésével egyenértékű), és a továbbiakban a betegséggel összefüggő tünetekben nem mutatkozik értékelhető javulás.

GvHD esetén megfontolható a Xoruten dózisának fokozatos csökkentése a kezelésre reagáló betegeknél, a kortikoszteroid-kezelés abbahagyását követően. A Xoruten dózisának kéthavonkénti 50%-os csökkentése javasolt. Amennyiben a GvHD jelei vagy tünetei kiújulnak a Xoruten dózisának fokozatos csökkentése során vagy azt követően, meg kell fontolni a kezelés fokozatos újrakezdését.

Az alkalmazás módja

A Xoruten-t szájon át kell bevenni, étkezés közben vagy attól függetlenül.

Ha egy dózis kimaradt, a betegnek nem szabad egy külön dózist bevennie, csak vegye be a következő, előírt dózist a megfelelő időben.

4.3	Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.

Terhesség és szoptatás

4.4	Különleges figyelmeztetések és az alkalmazással kapcsolatos óvintézkedések

Myelosuppressio

A ruxolitinib-kezelés haematológiai gyógyszermellékhatásokat, például thrombocytopeniát, anaemiát és neutropeniát okozhat. A Xoruten-kezelés elkezdése előtt teljesvérkép-vizsgálatot kell végezni, a kvalitatív vérképet is beleértve. A kezelést abba kell hagyni az olyan MF-ben szenvedő betegeknél, akiknek a thrombocyta száma kevesebb mint 50 G/l vagy az abszolút neutrofilszáma kevesebb mint 0,5 G/l (lásd 4.2 pont).

Megfigyelték, hogy azoknál az MF-ben szenvedő betegeknél, akiknek a kezelés megkezdésekor alacsony a thrombocyta száma (<200 G/l), nagyobb valószínűséggel alakul ki a kezelés alatt thrombocytopenia.

A thrombocytopenia általában reverzibilis, és rendszerint a dózis csökkentésével vagy a ruxolitinib-kezelés átmeneti felfüggesztésével uralható (lásd 4.2 és 4.8 pont). Ugyanakkor thrombocyta-transzfúzióra is szükség lehet, ha az klinikailag indokolt.

Azoknál a betegeknél, akiknél anaemia alakul ki, vérátömlesztésre lehet szükség. Azoknál a betegeknél, akiknél anaemia alakul ki, a dózis módosítása vagy az adagolás megszakítása is mérlegelendő.

Az olyan betegeknél, akiknek a hemoglobinszintje a kezelés kezdetekor 10,0 g/dl alatt volt, nagyobb a 8,0 g/dl alatti hemoglobinszint kockázata a kezelés alatt, mint azoknál a betegeknél, akiknél a kezdeti hemoglobinszint magasabb volt (79,3% vs. 30,1%). Azon betegek esetében, akiknek a kezdeti hemoglobinszintje 10,0 g/dl alatt volt, gyakoribb monitorozás javasolt a hematológiai paramétereket illetően és a ruxolitinib-kezeléssel összefüggő gyógyszermellékhatások jeleinek és tüneteinek észlelése érdekében.

A neutropenia (az abszolút neutrofilszám <0,5 G/l) általában reverzibilis és a ruxolitinib-kezelés átmeneti felfüggesztésével uralható volt (lásd 4.2 és 4.8 pont).

A teljes vérkép ellenőrzése szükséges, ahogy az klinikailag indokolt, és a dózist szükség szerint módosítani kell (lásd 4.2 és 4.8 pont).

Fertőzések

Ruxolitinibbel kezelt betegeknél súlyos bakteriális, mycobacteriumok okozta, gomba-, vírus- és egyéb opportunista fertőzések fordultak elő. A betegeknél fel kell mérni a súlyos fertőzések kialakulásának kockázatát. Az orvosoknak a ruxolitinibet kapó betegeknél figyelniük kell a fertőzés okozta jeleket és tüneteket, és azonnal megfelelő kezelést kell kezdeniük. A ruxolitinib-kezelést az aktív, súlyos fertőzés megszűnéséig nem szabad elkezdeni.

Ruxolitinibet kapó betegeknél tuberculosisról számoltak be. A kezelés elkezdése előtt a helyi ajánlásokkal összhangban vizsgálni kell az aktív és inaktív (latens) tuberculosis fennállását. Ebbe beletartozik az anamnézis, a lehetséges korábbi tuberculosisos kontaktok és/vagy a megfelelő szűrés, mint például a mellkasröntgen, a tuberkulin-bőrpróba és/vagy szükség esetén a gamma-interferon-felszabadulás vizsgálata. A gyógyszert felíró orvosoknak nem szabad elfeledkezniük a tuberkulin-bőrpróba fals negatív eredményének kockázatáról, különösen a súlyos betegségben szenvedő vagy immunkompromittált betegeknél.

Ruxolitinibet szedő, krónikus HBV-fertőzésben szenvedő betegeknél a hepatitis-B-vírusterhelés (HBV DNS-titer) emelkedéséről számoltak be, glutamát-piruvát-transzamináz- és glutamát-oxálacetát-transzamináz-szint-emelkedéssel, vagy anélkül. A ruxolitinib-kezelés megkezdése előtt javasolt HBV-szűrést végezni. A krónikus HBV-fertőzésben szenvedő betegeket a klinikai irányelvek szerint kell kezelni és monitorozni.

Herpes zoster

Az orvosoknak tájékoztatniuk kell a betegeket a herpes zoster okozta korai jelekről és tünetekről, és hogy ilyenkor orvoshoz kell fordulniuk, hogy a kezelést a lehető legkorábban el lehessen kezdeni.

Progresszív multifokális leukoencephalopathia

Progresszív multifocalis leukoencephalopathiát (PML) jelentettek ruxolitinib-kezelés mellett. A kezelőorvosnak különösen figyelnie kell a PML-re utaló tünetekre, amelyeket lehet, hogy a betegek nem vesznek észre: (pl.: kognitív, neurológiai vagy pszichiátriai tünetek vagy jelek). A betegeket monitorozni kell ezek közül bármilyen, új vagy súlyosbodó, tünet vagy jel észlelése érdekében, és ha hasonló tünetek/jelek előfordulnak, neurológushoz utalás, és a PML megfelelő diagnosztikai vizsgálatainak elvégzése mérlegelendő. Amennyiben a PML kialakulása feltételezhető, a további adagolást fel kell függeszteni, amíg a PML-t ki nem zárják.

Lipidszint-eltérések/lipidszint-emelkedés

A ruxolitinib-kezelés a lipidparaméterek, köztük az összkoleszterin, a nagy sűrűségű lipoprotein (HDL-) koleszterin, a kis sűrűségű lipoprotein (LDL-) koleszterin és a trigliceridek szintjének emelkedésével jár. A lipidszintek monitorozása, és a dyslipidaemia klinikai irányelvek szerinti kezelése javasolt.

Jelentős cardiovascularis nemkívánatos események (major adverse cardiac events, MACE)

A tofacitinib (egy másik JAK-gátló) egy nagyszabású, randomizált, aktív kontrollos vizsgálatában 50 éves és annál idősebb, legalább egy további cardiovascularis kockázati tényezővel érintett rheumatoid arthritises betegeknél a tofacitinib esetén nagyobb arányban észleltek MACE-ket – ezek alatt a cardiovascularis halálozást, a nem halálos kimenetelű myocardialis infarctust (MI) és a nem halálos kimenetelű stroke-ot értve –, mint tumornekrózis-faktor-(TNF-) gátlók esetén.

Beszámoltak jelentős cardiovascularis nemkívánatos eseményekről (MACE) ruxolitinibet kapó betegeknél. A ruxolitinib-kezelés megkezdése vagy folytatása előtt mérlegelni kell az adott beteg esetében az előnyöket és kockázatokat, különös tekintettel a 65 éves és idősebb betegekre, a jelenleg dohányzó vagy a korábban hosszú ideig dohányzó betegekre, valamint azokra, akiknek az anamnézisében atheroscleroticus cardiovascularis betegség szerepel, vagy akiknél egyéb cardiovascularis kockázati tényezők állnak fenn.

Thrombosis

A tofacitinib (egy másik JAK-gátló) egy nagyszabású, randomizált, aktív kontrollos vizsgálatában 50 éves és annál idősebb, legalább egy további cardiovascularis kockázati tényezővel érintett rheumatoid arthritises betegeknél a tofacitinib esetén dózisfüggően nagyobb arányban észleltek vénás thromboemboliás eseményeket (VTE) – beleértve a mélyvénás thrombosist (MVT) és a pulmonalis embolisatiót (PE) –, mint TNF-gátlók esetén.

Beszámoltak mélyvénás thrombosis (MVT-) és pulmonalis embolia (PE-) eseményekről ruxolitinibet kapó betegeknél. Klinikai vizsgálatok során ruxolitinibbel kezelt, MF-ben és PV-ben szenvedő betegek körében a thromboemboliás események aránya hasonló volt a ruxolitinibbel kezelt és a kontrollkaron lévő betegeknél.

A ruxolitinib-kezelés megkezdése vagy folytatása előtt mérlegelni kell az adott beteg esetében az előnyöket és kockázatokat, különös tekintettel a cardiovascularis kockázati tényezőkkel érintett betegekre (lásd még 4.4 pont: „Jelentős cardiovascularis nemkívánatos események [major adverse cardiac events, MACE]”).

A thrombosis tüneteit mutató betegeket haladéktalanul ki kell vizsgálni és megfelelő kezelésben kell részesíteni.

Második primer malignitás

A tofacitinib (egy másik JAK-gátló) egy nagyszabású, randomizált, aktív kontrollos vizsgálatában 50 éves és annál idősebb, legalább egy további cardiovascularis kockázati tényezővel rendelkező rheumatoid arthritises betegeknél a tofacitinib esetén nagyobb arányban észleltek malignitásokat – különös tekintettel a tüdőrákra, a lymphomára és a nem melanoma típusú bőrrákra (non-melanoma skin cancer, NMSC) –, mint TNF-gátlók esetén.

Lymphoma és egyéb malignus betegségek előfordulásáról számoltak be JAK-gátlót, például ruxolitinibet kapó betegeknél.

A ruxolitinibbel kezelt betegeknél nem melanoma típusú bőrrákról számoltak be, beleértve a bazálsejtes, a laphámsejtes és a Merkel-sejtes carcinomát is. Az MF-ben és a PV-ben szenvedő betegek többségénél a kórelőzményben hosszan tartó hidroxikarbamid-kezelés és korábbi nem melanoma típusú bőrrák vagy premalignus bőrlaesiók szerepelnek. Azoknál a betegeknél, akiknél emelkedett a bőrrák kockázata, a bőr rendszeres vizsgálata javasolt.

Különleges betegcsoportok

Vesekárosodás
A súlyos fokú vesekárosodásban szenvedő betegeknél a ruxolitinib kezdő dózisát csökkenteni kell. A hemodializált, végstádiumú vesebetegségben szenvedő betegeknél a kezdő dózisnak myelofibrosisos betegek esetén a thrombocytaszámon kell alapulnia, míg polycythaemia verás betegeknél a javasolt kezdő dózis egyszeri 10 mg (lásd 4.2 pont). A következő dózisokat (a myelofibrosisos betegeknél egyszeri 20 mg-os dózis vagy két 10 mg-os dózis, 12 óra különbséggel adva; a polycythaemia verás betegeknél egyszeri 10 mg-os dózis vagy két 5 mg-os dózis, 12 óra különbséggel adva) kizárólag a hemodialízis napjain, minden dialíziskezelés után kell beadni. A biztonságosság és hatásosság gondos monitorozása mellett további dózismódosítást kell végezni. Súlyos fokú vesekárosodásban szenvedő, GvHD-s betegeknél körülbelül 50%-kal csökkenteni kell a Xoruten kezdő dózisát (lásd 4.2 és 5.2 pont).

Májkárosodás
A májkárosodásban és MF-ben vagy PV-ben szenvedő betegeknél a ruxolitinib kezdő dózisát megközelítőleg 50%-kal csökkenteni kell. A dózis további módosításának a gyógyszer biztonságosságán és hatásosságán kell alapulnia. A GvHD-vel nem összefüggő májkárosodásban GvHD-ben szenvedő betegeknél körülbelül 50%-kal csökkenteni kell a ruxolitinib kezdő dózisát (lásd 4.2 és 5.2 pont).

A májkárosodással diagnosztizált betegeknél, amíg ruxolitinib-kezelést kapnak, a kezelés elkezdése után az első 6 hétben legalább 1-2 hetente teljesvérkép-vizsgálatot kell végezni, a kvalitatív vérképet is beleértve, majd a májfunkció és a vérkép stabilizálódását követően, ahogy az klinikailag indokolt.

Kölcsönhatások

Ha a ruxolitinibet erős CYP3A4-inhibitorral vagy a CYP3A4 és CYP2C9 enzimek kettős inhibitorával (pl. flukonazollal) együtt alkalmazzák, akkor a ruxolitinib egységnyi dózisát megközelítőleg 50%-kal kell csökkenteni, és naponta kétszer adni (lásd 4.2 és 4.5 pont).

Erős CYP3A4-inhibitorokkal vagy a CYP2C9 és CYP3A4 enzimek kettős inhibitoraival történő egyidejű alkalmazás esetén a beteg állapotának gyakoribb (pl. heti kétszeri) monitorozása javasolt a hematológiai paramétereket illetően és a ruxolitinibbel összefüggő mellékhatások okozta klinikai jelek és tünetek észlelése érdekében.

A citoreduktív terápiák ruxolitinibbel történő együttes alkalmazása kezelhető mértékű cytopeniákkal járt együtt (a cytopeniák esetén szükséges dózismódosításokért lásd a 4.2 pontot).

A kezelés abbahagyásakor fellépő hatások

A ruxolitinib-kezelés felfüggesztése vagy abbahagyása után a myelofibrosis tünetei megközelítőleg egy hét alatt visszatérhetnek. Egyes esetekben a ruxolitinib-kezelést abbahagyó betegek súlyosabb nemkívánatos eseményeket tapasztaltak, különösen akut interkurrens betegség fennállása esetén. Nem állapították meg, hogy a ruxolitinib adásának hirtelen abbahagyása hozzájárult-e ezekhez az eseményekhez. Hacsak nem szükséges a kezelés hirtelen abbahagyása, a ruxolitinib dózisának fokozatos leépítése mérlegelendő, bár a dózis fokozatos leépítésének előnye nem bizonyított.

Ismert hatású segédanyagok

A Xoruten laktózt tartalmaz. Ritkán előforduló, örökletes galaktózintoleranciában, teljes laktázhiányban vagy glükóz-galaktóz malabszorpcióban a készítmény nem szedhető.

A készítmény kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.

4.5	Gyógyszerkölcsönhatások és egyéb interakciók

Interakciós vizsgálatokat csak felnőttek körében végeztek.

A ruxolitinib a CYP3A4 és a CYP2C9 által katalizált metabolizmuson keresztül eliminálódik. Ezért az ezeket az enzimeket gátló gyógyszerek emelkedett ruxolitinib expozíciót idézhetnek elő.

A ruxolitinib-dózis csökkentését igénylő kölcsönhatások

CYP3A4-inhibitorok
Erős CYP3A4-inhibitorok (a teljesség igénye nélkül például boceprevir, klaritromicin, indinavir, itrakonazol, ketokonazol, lopinavir/ritonavir, ritonavir, mibefradil, nefazodon, nelfinavir, poszakonazol, szakvinavir, telaprevir, telitromicin, vorikonazol)
Egészséges alanyoknál a ruxolitinib (10 mg-os egyszeri dózis) és egy erős CYP3A4-inhibitor, a ketokonazol egyidejű alkalmazása 33%-kal magasabb ruxolitinib Cmax- és 91%-kal magasabb AUC-értéket eredményezett, mint a ruxolitinib önmagában történő alkalmazása. Ketokonazol egyidejű alkalmazása mellett a felezési idő 3,7 óráról 6,0 órára nyúlt meg.

Ha a ruxolitinibet erős CYP3A4-inhibitorral együtt alkalmazzák, akkor a ruxolitinib egységnyi dózisát megközelítőleg 50%-kal kell csökkenteni, és naponta kétszer kell adni.

A betegeket gondosan (pl. hetente kétszer) monitorozni kell a cytopeniák észlelése érdekében, és a dózist a biztonságosság és hatásosság alapján kell titrálni (lásd 4.2 pont).

Kettős CYP2C9- és CYP3A4-inhibitorok
Egészséges önkénteseknél egy, a CYP2C9 és CYP3A4 enzimeket egyaránt gátló, kettős inhibitor, a flukonazol ruxolitinibbel (10 mg-os egyszeri dózis) történő együttes alkalmazása a ruxolitinib Cmax-értékét 47%-kal, illetve az AUC-értékét 232%-kal növelte a ruxolitinib önmagában történő alkalmazásához képest.

A CYP2C9 és CYP3A4 enzimeket egyaránt gátló, kettős inhibitor gyógyszerek (pl. flukonazol) alkalmazásakor a dózis 50%-os csökkentését mérlegelni kell. Kerülendő a ruxolitinib egyidejű alkalmazása napi 200 mg-ot meghaladó dózisú flukonazollal.

Enziminduktorok

CYP3A4-induktorok (a teljesség igénye nélkül például avaszimib, karbamazepin, fenobarbitál, fenitoin, rifabutin, rifampicin, közönséges orbáncfű [Hypericum perforatum])
A betegeket gondosan monitorozni kell, és a dózist a biztonságosság és hatásosság alapján kell titrálni (lásd 4.2 pont).

Egészséges alanyoknak az erős CYP3A4-induktor rifampicin (600 mg-os napi dózis 10 napig) után ruxolitinibet (50 mg-os egyszeri dózis) adva a ruxolitinib AUC 70%-kal volt alacsonyabb, mint a ruxolitinib önmagában történő alkalmazása után. A ruxolitinib aktív metabolitjainak expozíciója változatlan volt. Összességében a ruxolitinib farmakodinámiás aktivitása hasonló volt, ami arra utal, hogy a CYP3A4-indukció minimális farmakodinámiás hatást eredményezett. Ugyanakkor ez összefüggésben lehet az Emax-hoz közeli farmakodinámiás hatásokat eredményező, nagy ruxolitinib-dózissal. Lehet, hogy egy erős enziminduktorral végzett kezelés elkezdésekor az adott betegnél a ruxolitinib dózisának emelése szükséges.

A ruxolitinibet érintő, további mérlegelendő kölcsönhatások

Enyhe vagy közepesen erős CYP3A4-inhibitorok (a teljesség igénye nélkül például ciprofloxacin, eritromicin, amprenavir, atazanavir, diltiazem, cimetidin)
Egészséges alanyoknál a ruxolitinib (10 mg-os egyszeri dózis) és naponta kétszer 500 mg eritromicin 4 napig történő egyidejű alkalmazása 8%-kal magasabb ruxolitinib Cmax- és 27%-kal magasabb AUC-értéket eredményezett, mint a ruxolitinib önmagában történő alkalmazása.

Nem javasolt a dózis módosítása, ha a ruxolitinibet enyhe vagy közepesen erős CYP3A4‑inhibitorral (pl. eritromicin) alkalmazzák egyidejűleg. Ugyanakkor egy közepesen erős CYP3A4-inhibitorral végzett kezelés elkezdésekor a betegeket gondosan monitorozni kell a cytopeniák észlelése érdekében.

A ruxolitinib más gyógyszerekre gyakorolt hatása

A P-glikoprotein vagy más transzporterek által transzportált hatóanyagok
A ruxolitinib gátolhatja a bélben a P-glikoproteint és az emlőrákrezisztencia-fehérjét (BCRP), ami az előbbi transzporterek szubsztrátjainak fokozott szisztémás expozícióját eredményezheti – ilyen szubsztrát például a dabigatrán-etexilát, ciklosporin, rozuvasztatin és potenciálisan a digoxin. Az érintett hatóanyagok terápiás gyógyszerszintjének monitorozása vagy klinikai monitorozás javasolt.

Lehet, hogy a P-gp és a BCRP bélben történő gátlása minimálisra csökkenthető, ha a két alkalmazás között eltelt idő a lehető leghosszabb.

Egy egészséges személyekkel végzett vizsgálat szerint a ruxolitinib nem gátolja az orálisan adott CYP3A4-szubsztrát, a midazolám metabolizmusát. Ezért ruxolitinibbel való kombináció esetén nem várható megnövekedett CYP3A4-szubsztrát-expozíció. Egy másik, egészséges személyekkel végzett vizsgálat szerint a ruxolitinib nem befolyásolja az etinilösztradiol- és levonorgesztrel-tartalmú orális fogamzásgátlók farmakokinetikáját. Ezért nem várható, hogy ezen kombináció fogamzásgátló hatása csökkenne a ruxolitinib együttes alkalmazása mellett.

4.6	Termékenység, terhesség és szoptatás

Terhesség

A ruxolitinib terhes nőknél történő alkalmazásáról nincsenek adatok.

Állatkísérletek kimutatták, hogy a ruxolitinib embryotoxicus és foetotoxicus. Patkányoknál és nyulaknál nem észleltek teratogenitást. Ugyanakkor a legnagyobb klinikai dózishoz viszonyított expozíciós határok alacsonyak voltak, és ezért az eredmények az emberre vonatkozóan korlátozott relevanciával bírnak (lásd 5.3 pont). Embernél a potenciális kockázat nem ismert. A Xoruten alkalmazása elővigyázatosságból ellenjavallt a terhesség alatt (lásd 4.3 pont).

Fogamzóképes nők / fogamzásgátlás

A fogamzóképes nőknek a ruxolitinib-kezelés alatt hatékony fogamzásgátlást kell alkalmazniuk. Ha a ruxolitinib-kezelés alatt a beteg terhes lesz, egyénileg kell elvégezni az előny/kockázat arány elemzését, és gondos tanácsadás szükséges a magzatot érintő potenciális kockázatokról (lásd 5.3 pont).

Szoptatás
A Xoruten-t tilos a szoptatás alatt alkalmazni (lásd 4.3 pont), és ezért a kezelés elkezdésekor a szoptatást abba kell hagyni. Nem ismert, hogy a ruxolitinib és/vagy annak metabolitjai kiválasztódnak‑e a humán anyatejbe. Az anyatejjel táplált csecsemőre nézve a kockázatot nem lehet kizárni. A rendelkezésre álló, állatokkal végzett vizsgálatok során nyert farmakodinámiás/toxikológiai adatok a ruxolitinib és metabolitjainak kiválasztódását igazolták a laktáló állatok tejébe (lásd 5.3 pont).

Termékenység

A ruxolitinib fertilitásra gyakorolt hatását illetően nincs humán adat. Állatkísérletekben nem észleltek a fertilitásra gyakorolt hatást.

4.7	A készítmény hatásai a gépjárművezetéshez és a gépek kezeléséhez szükséges képességekre

A ruxolitinibnek nincs vagy csak elhanyagolható mértékű a szedatív hatása. Ugyanakkor a ruxolitinib bevétele után szédülést tapasztaló betegeknek kerülniük kell a gépjárművezetést vagy a gépek kezelését.

4.8	Nemkívánatos hatások, mellékhatások

A biztonságossági profil összefoglalása

Myelofibrosis

A leggyakrabban jelentett, gyógyszer okozta mellékhatás a thrombocytopenia és az anaemia volt.

A gyógyszer okozta hematológiai mellékhatások (Common Terminology Criteria for Adverse Events [a nemkívánatos események kritériumaira vonatkozó általános terminológia, CTCAE] bármilyen fokozat) közé tartozott az anaemia (83,8%), a thrombocytopenia (80,5%) és a neutropenia (20,8%).

Az anaemia, a thrombocytopenia és a neutropenia dózisfüggő hatások.

A három leggyakoribb, gyógyszer okozta nem hematológiai mellékhatás a véraláfutás (33,3%), egyéb vérzések (beleértve az orrvérzést, a beavatkozást követő vérzést és a haematuriát is) (24,3%) és a szédülés (21,9%) volt.

A három leggyakoribb, mellékhatásként azonosított nem hematológiai laboratóriumi eltérés az emelkedett glutamát-piruvát-transzamináz-szint (40,7%), az emelkedett glutamát-oxálacetát-transzamináz-szint (31,5%) és a hypertriglyceridaemia (25,2%) volt. A myelofibrosisban végzett III. fázisú klinikai vizsgálatokban sem CTCAE 3. vagy 4. fokozatú hypertriglyceridaemiát vagy emelkedett glutamát-oxálacetát-transzamináz-szintet, sem CTCAE 4. fokozatú emelkedett glutamát-piruvát-transzamináz-szintet vagy hypercholesterinaemiát nem figyeltek meg.

A kezelés nemkívánatos események miatti abbahagyását – az ok–okozati összefüggéstől függetlenül – a betegek 30,0%-ánál figyelték meg.

Polycythaemia vera
A leggyakrabban jelentett mellékhatások az anaemia, valamint a glutamát-piruvát-transzamináz-szint emelkedése voltak.

A hematológiai mellékhatások (bármilyen CTCAE fokozat) közé tartozott az anaemia (61,8%), a thrombocytopenia (25,0%) és a neutropenia (5,3%). CTCAE 3. vagy 4. fokozatú anaemiát a betegek 2,9%-ánál, thrombocytopeniát pedig 2,6%-ánál jelentettek.

A három leggyakoribb, nem hematológiai mellékhatás a testtömeg-növekedés (20,3%), a szédülés (19,4%) és a fejfájás (17,9%) volt.

A három leggyakoribb, mellékhatásként azonosított, nem hematológiai laboratóriumi eltérés (bármilyen CTCAE-fokozat) az emelkedett glutamát-piruvát-transzamináz-szint (45,3%) az emelkedett glutamát-oxálacetát-transzamináz-szint (42,6%) és a hypercholesterinaemia (34,7%) volt. Nem figyeltek meg CTCAE 4. fokozatú emelkedett glutamát-piruvát-transzamináz-szintet vagy hypercholesterinaemiát, illetve egy esetben megfigyeltek CTCAE 4. fokozatú emelkedett glutamát-oxálacetát-transzamináz-szintet.

A kezelés nemkívánatos események miatti abbahagyását – az ok–okozati összefüggéstől függetlenül – a betegek 19,4%-ánál figyelték meg.

Akut GvHD
A leggyakrabban jelentett mellékhatások a REACH2 vizsgálatban (felnőtt és serdülő betegeknél) a thrombocytopenia, az anaemia, a neutropenia, az emelkedett glutamát-piruvát-transzamináz-szint és az emelkedett glutamát-oxálacetát-transzamináz-szint voltak. A gyermek és serdülő betegek körében leggyakrabban jelentett mellékhatások (serdülők esetében a REACH2, gyermekek esetében a REACH4 vizsgálat alapján) a következők voltak: anaemia, neutropenia, emelkedett glutamát-piruvát-transzamináz-szint, hypercholesterinaemia és thrombocytopenia.

A REACH2 vizsgálatban (felnőtt és serdülő betegeknél), illetve a gyermek és serdülő betegek körében (REACH2 és REACH4 vizsgálat) a hematológiai laborérték-eltérések mint mellékhatások a thrombocytopenia (85,2%, illetve 55,1%), az anaemia (75,0%, illetve 70,8%) és a neutropenia (65,1%, illetve 70,0%) voltak. 3. súlyossági fokozatú anaemiát a REACH2 vizsgálatban részt vevő betegek 47,7%-ánál, valamint a gyermek és serdülő betegek csoportjának 45,8%-ánál jelentettek. 3. fokozatú thrombocytopeniáról a betegek 31,3%-ánál, 4. fokozatúról pedig 47,7%-ánál számoltak be a REACH2 vizsgálatban, továbbá a gyermek és serdülő betegeknél ezek az értékek 14,6% és 22,4% voltak. 3. fokozatú neutropeniáról a betegek 17,9%-ánál, 4. fokozatú neutropeniáról pedig a betegek 20,6%-ánál számoltak be a REACH2 vizsgálatban, ezek az értékek gyermek és serdülő betegek körében 32,0% és 22,0% voltak.

A leggyakoribb nem hematológiai mellékhatások a következők voltak a REACH2 vizsgálatban (felnőtt és serdülő betegeknél), illetve a gyermek és serdülő betegek körében (REACH2 és REACH4 vizsgálat): cytomegalovirus- (CMV-) fertőzés (32,3%, illetve 31,4%), szepszis (25,4%, illetve 9,8%), húgyúti fertőzések (17,9%, illetve 9,8%), hypertensio (13,4%, illetve 17,6%) és hányinger (16,4%, illetve 3,9%).

A leggyakoribb nem hematológiai laborérték-eltérés mint mellékhatás a következő volt a REACH2 vizsgálatban (felnőtt és serdülő betegeknél), illetve a gyermek és serdülő betegek körében (REACH2 és REACH4 vizsgálat): emelkedett glutamát-piruvát-transzamináz-szint (54,9%, illetve 63,3%), emelkedett glutamát-oxálacetát-transzamináz-szint (52,3%, illetve 50,0%) és hypercholesterinaemia (49,2%, illetve 61,2%). Többségük 1. és 2. fokozatú volt, azonban a glutamát-piruvát-transzamináz-szint 3. fokozatú emelkedéséről is beszámoltak a betegek 17,6%-ánál a REACH2 vizsgálatban, illetve a betegek 27,3%-ánál a gyermek és serdülő betegek körében.

A kezelés nemkívánatos események miatti abbahagyását – az ok–okozati összefüggéstől függetlenül – a betegek 29,4%-ánál figyelték meg a REACH2 vizsgálatban, illetve a betegek 21,6%-ánál a gyermek és serdülő betegek körében.

Krónikus GvHD
A leggyakrabban jelentett mellékhatások a REACH3 vizsgálatban (felnőtt és serdülő betegeknél) az anaemia, a hypercholesterinaemia és az emelkedett glutamát-oxálacetát-transzamináz-szint voltak. A gyermek és serdülő betegek körében leggyakrabban jelentett mellékhatások (serdülők esetében a REACH3, gyermekek esetében a REACH5 vizsgálat alapján) a következők voltak: neutropenia, hypercholesterinaemia és emelkedett glutamát-piruvát-transzamináz-szint.

A hematológiai laborérték-eltérések mint mellékhatások között szerepelt a REACH3 vizsgálatban (felnőtt és serdülő betegeknél), illetve a gyermek és serdülő betegek körében (REACH3 és REACH5 vizsgálat) az anaemia (68,6%, illetve 49,1%), a neutropenia (36,2%, illetve 59,3%) és a thrombocytopenia (34,4%, illetve 35,2%). 3. súlyossági fokozatú anaemiát a betegek 14,8%-ánál jelentettek a REACH3 vizsgálatban, valamint a gyermek és serdülő betegek 17,0%-ánál. 3. fokozatú neutropeniáról a betegek 9,5%-ánál, 4. fokozatúról pedig 6,7%-ánál számoltak be a REACH3 vizsgálatban, a gyermek és serdülő betegek körében ezek az értékek 17,3% és 11,1%. 3. fokozatú thrombocytopeniáról a felnőtt és serdülő betegek 5,9%-ánál, és 4. fokozatú thrombocytopeniáról pedig 10,7%-ánál számoltak be a REACH3 vizsgálatban, a gyermek és serdülő betegek körében ezek az értékek 7,7% és 11,1%.

A leggyakoribb, nem hematológiai mellékhatások a következők voltak a REACH3 vizsgálatban (felnőtt és serdülő betegeknél), illetve a gyermek és serdülő betegek körében (REACH3 és REACH5 vizsgálat): hypertensio (15,0%, illetve 14,5%) és fejfájás (10,2%, illetve 18,2%).

A leggyakoribb, nem hematológiai laborérték-eltérések mint mellékhatások a következők voltak a REACH3 vizsgálatban (felnőtt és serdülő betegeknél), illetve a gyermek és serdülő betegek körében (REACH3 és REACH5 vizsgálat): hypercholesterinaemia (52,3%, illetve 54,9%), emelkedett glutamát-oxálacetát-transzamináz-szint (52,2%, illetve 45,5%) és emelkedett glutamát-piruvát-transzamináz-szint (43,1%, illetve 50,9%). Többségük 1. és 2. fokozatú volt, azonban gyermek és serdülő betegek körében beszámoltak 3. fokozatú laborérték-eltérésekről is, úgy mint az emelkedett glutamát-piruvát-transzamináz-szint (14,9%) és az emelkedett glutamát-oxálacetát-transzamináz-szint (11,5%).

A kezelés nemkívánatos események miatti abbahagyását – az ok–okozati összefüggéstől függetlenül – a betegek 18,1%-ánál figyelték meg a REACH3 vizsgálatban, valamint a betegek 14,5%-ánál figyelték meg gyermek és serdülő betegek körében.

A mellékhatások táblázatos összefoglalása

A ruxolitinib biztonságosságát myelofibrosisos betegeknél két III. fázisú vizsgálat (a COMFORT-I és a COMFORT-II) hosszú távú követési adatainak felhasználásával értékelték. Az adatok részben olyan betegektől származtak, akiket kiinduláskor ruxolitinib-kezelésre randomizáltak (n = 301), részben pedig olyan betegektől, akik a kontrollkezelésekről való átkeresztezés után kaptak ruxolitinibet (n = 156). A medián expozíció – amelyen a myelofibrosisos betegeknél bekövetkező mellékhatások gyakorisági kategóriái alapultak – 30,5 hónap volt (tartomány: 0,3–68,1 hónap).

A ruxolitinib biztonságosságát polycythaemia verás betegeknél két III. fázisú vizsgálat (a RESPONSE és a RESPONSE 2) hosszú távú követési adatainak felhasználásával értékelték. Az adatok részben olyan betegektől származtak, akiket kiinduláskor ruxolitinib-kezelésre randomizáltak (n = 184), részben pedig olyan betegektől, akik a kontrollkezelésekről való átkeresztezés után kaptak ruxolitinibet (n = 156). A medián expozíció – amelyen a polycythaemia verás betegeknél bekövetkező mellékhatások gyakorisági kategóriái alapultak – 41,7 hónap volt (tartomány: 0,03–59,7 hónap).

A ruxolitinib biztonságosságát akut GvHD-s betegek körében a III. fázisú REACH2 és a II. fázisú REACH4 vizsgálatban értékelték. A REACH2 vizsgálatban végzett értékelésben 201, ≥12 éves beteg, köztük az eredetileg a ruxolitinib-kezelésre randomizált betegek (n = 152), valamint a legjobb, rendelkezésre álló kezelést (best available therapy, BAT) kapó vizsgálati karról való átkeresztezés után ruxolitinibet kapó betegek (n = 49) adatait vették figyelembe. A medián expozíció – amelyen a mellékhatások gyakorisági kategóriái alapultak – 8,9 hét volt (tartomány: 0,3–66,1 hét). A ≥2 éves gyermek és serdülő betegek körében (6 beteg a REACH2 vizsgálatban és 45 beteg a REACH4 vizsgálatban) a medián expozíció 16,7 hét volt (tartomány: 1,1–48,9 hét).

A ruxolitinib biztonságosságát krónikus GvHD-s betegek körében a III. fázisú REACH3 és a II. fázisú REACH5 vizsgálatban értékelték. A REACH3 vizsgálatban végzett értékelésben 226, ≥12 éves beteg, köztük az eredetileg a ruxolitinib-kezelésre randomizált betegek (n = 165), valamint a BAT-ról való átkeresztezés után ruxolitinibet kapó betegek (n = 61) adatait vették figyelembe. A medián expozíció – amelyen a mellékhatások gyakorisági kategóriái alapultak – 41,4 hét volt (tartomány: 0,7–127,3 hét). A ≥2 éves gyermek és serdülő betegek körében (10 beteg a REACH3 vizsgálatban és 45 beteg a REACH5 vizsgálatban) a medián expozíció 57,1 hét volt (tartomány: 2,1–155,4 hét).

A klinikai vizsgálati programban a gyógyszer okozta mellékhatások súlyosságát a CTCAE besorolása alapján értékelték: a definíció szerint 1. fokozat = enyhe, 2. fokozat = közepesen súlyos, 3. fokozat = súlyos, 4. fokozat = életveszélyes vagy egészségkárosodást okozó, 5. fokozat = halálozás.

A klinikai vizsgálatokban észlelt gyógyszer okozta mellékhatások MF és PV esetében (6. táblázat), illetve GvHD esetében (7. táblázat) MedDRA szervrendszeri kategóriánként vannak felsorolva. Az egyes szervrendszeri kategóriákon belül a gyógyszer okozta mellékhatások gyakoriság szerint vannak felsorolva, a leggyakoribb reakció az első. Emellett minden egyes, gyógyszer okozta mellékhatás esetén a megfelelő gyakorisági kategória az alábbi megegyezés szerint kerül megadásra: nagyon gyakori (≥1/10), gyakori (≥1/100 – <1/10), nem gyakori (≥1/1000 – <1/100), ritka (≥1/10 000 –  <1/1000), nagyon ritka (<1/10 000), nem ismert (a gyakoriság a rendelkezésekre álló adatokból nem állapítható meg).

6. táblázat 	Az MF és a PV III. fázisú vizsgálataiban jelentett mellékhatások gyakorisági kategóriája

	Gyógyszer okozta mellékhatás
	Gyakorisági kategória a myelofibrosisos betegeknél
	Gyakorisági kategória a polycythaemia verában szenvedő betegeknél

	Fertőző betegségek és parazitafertőzések

	Húgyúti fertőzésekd
	Nagyon gyakori
	Nagyon gyakori

	Herpes zosterd
	Nagyon gyakori
	Nagyon gyakori

	Pneumonia
	Nagyon gyakori
	Gyakori

	Sepsis
	Gyakori
	Nem gyakori

	Tuberculosis
	Nem gyakori
	Nem ismerte

	HBV-reactiváció
	Nem ismerte
	Nem gyakori

	Vérképzőszervi és nyirokrendszeri betegségek és tüneteka,d

	Anaemiaa
	
	

	CTCAEc 4. fokozat 
(<6,5 g/dl)
	Nagyon gyakori
	Nem gyakori

	CTCAEc 3. fokozat
(<8,0 – 6,5 g/dl)
	Nagyon gyakori
	Gyakori

	Bármilyen CTCAEc fokozat
	Nagyon gyakori
	Nagyon gyakori

	Thrombocytopeniaa
	
	

	CTCAEc 4. fokozat
(<25 G/l)
	Gyakori
	Nem gyakori

	CTCAEc 3. fokozat
(50 – 25 G/l)
	Nagyon gyakori
	Gyakori

	Bármilyen CTCAEc fokozat
	Nagyon gyakori
	Nagyon gyakori

	Neutropeniaa
	
	

	CTCAEc 4. fokozat
(<0,5 G/l)
	Gyakori
	Nem gyakori

	CTCAEc 3. fokozat
(<1 – 0,5 G/l)
	Gyakori
	Nem gyakori

	Bármilyen CTCAEc fokozat
	Nagyon gyakori
	Gyakori

	Pancytopeniaa,b
	Gyakori
	Gyakori

	Vérzés (bármilyen vérzés, beleértve az intracranialis, a gastrointestinalis vérzést, a véraláfutást és egyéb vérzést is)
	Nagyon gyakori
	Nagyon gyakori

	Véraláfutás
	Nagyon gyakori
	Nagyon gyakori

	Gastrointestinalis vérzés
	Nagyon gyakori
	Gyakori

	Intracranialis vérzés
	Gyakori
	Nem gyakori

	Egyéb vérzések (beleértve az orrvérzést, a beavatkozásokat követő vérzést és a haematuriát is)
	Nagyon gyakori
	Nagyon gyakori

	Anyagcsere- és táplálkozási betegségek és tünetek

	Hypercholesterinaemiaa
bármilyen CTCAEc fokozat
	Nagyon gyakori
	Nagyon gyakori

	Hypertriglyceridaemiaa
bármilyen CTCAEc fokozat
	Nagyon gyakori
	Nagyon gyakori

	Testtömeg-növekedés
	Nagyon gyakori
	Nagyon gyakori

	Idegrendszeri betegségek és tünetek

	Szédülés
	Nagyon gyakori
	Nagyon gyakori

	Fejfájás
	Nagyon gyakori
	Nagyon gyakori

	Emésztőrendszeri betegségek és tünetek

	Emelkedett lipázszint, bármilyen CTCAEc fokozat
	Nagyon gyakori
	Nagyon gyakori

	Székrekedés
	Nagyon gyakori
	Nagyon gyakori

	Flatulentia
	Gyakori
	Gyakori

	Máj- és epebetegségek, illetve tünetek

	Emelkedett glutamát-piruvát-transzamináz-szinta
	
	

	CTCAEc 3. fokozat (a normálérték felső határának több mint 5-szöröse – 20-szorosa)
	Gyakori
	Gyakori

	Bármilyen CTCAEc fokozat
	Nagyon gyakori
	Nagyon gyakori

	Emelkedett glutamát-oxálacetát-transzamináz-szintaa
	
	

	Bármilyen CTCAEc fokozat
	Nagyon gyakori
	Nagyon gyakori

	Érbetegségek és tünetek

	Hypertensio
	Nagyon gyakori
	Nagyon gyakori

	a A gyakoriság a laboratóriumi értékek a kiindulási értékhez képest újonnan fellépő vagy rosszabbodó eltérésein alapul.
b A pancytopenia meghatározása: a hemoglobin szintje <100 g/l, a vérlemezkeszám <100 G/l, valamint a neutrofilszám <1,5 G/l (vagy 2. súlyossági fokú alacsony fehérvérsejtszám, ha a neutrofilszám nem ismert) egyidejűleg, ugyanazon laborvizsgálat eredményében.
c Common Terminology Criteria for Adverse Events (CTCAE) 3.0 verzió; 1. fokozat = enyhe, 2. fokozat = közepesen súlyos, 3. fokozat = súlyos és 4. fokozat = életveszélyes.
d Ezeket a mellékhatásokat részletezzük a szövegben.
e A forgalomba hozatalt követően tapasztalt mellékhatás.



A kezelés abbahagyásakor a myelofibrosisos betegek a myelofibrosis tüneteinek visszatérését észlelhetik, ilyen például a fáradtság, csontfájdalom, láz, pruritus, éjszakai verejtékezés, tünetekkel járó splenomegalia és fogyás. A myelofibrosis klinikai vizsgálataiban a myelofibrosis tüneteinek összesített tünetpontszáma az adagolás abbahagyása után 7 napon belül visszatért a kiindulási értékre (lásd 4.4 pont).

7. táblázat A GvHD klinikai vizsgálataiban jelentett mellékhatások gyakorisági kategóriája

	
	Akut GvHD (REACH2)
	Akute GvHD (gyermekek és serdülők) 
	Krónikus GvHD (REACH3)
	Krónikus GvHD (gyermekek és serdülők)

	Mellékhatás
	Gyakorisági kategória
	Gyakorisági kategória
	Gyakorisági kategória
	Gyakorisági kategória

	Fertőző betegségek és parazitafertőzések

	CMV-fertőzés
	Nagyon gyakori
	Nagyon gyakori
	Gyakori
	Gyakori

	CTCAE3 ≥3. fokozat
	Nagyon gyakori
	Gyakori
	Gyakori
	N/A5

	Sepsis
	Nagyon gyakori
	Gyakori
	-6
	-6

	CTCAE ≥3. fokozat4
	Nagyon gyakori
	Gyakori
	-6
	-6

	Húgyúti fertőzések
	Nagyon gyakori
	Gyakori
	Gyakori
	Gyakori

	CTCAE ≥3. fokozat
	Gyakori
	Gyakori
	Gyakori
	Gyakori

	BK-vírus-fertőzés
	-6
	-6
	Gyakori
	Gyakori

	CTCAE ≥3. fokozat
	-6
	-6
	Nem gyakori
	N/A5

	Vérképzőszervi és nyirokrendszeri betegségek és tünetek

	Thrombocytopenia1
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE 3. fokozat
	Nagyon gyakori
	Nagyon gyakori
	Gyakori
	Gyakori

	CTCAE 4. fokozat
	Nagyon gyakori
	Nagyon gyakori
	Nagyon gyakori
	Nagyon gyakori

	Anaemia1
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE 3. fokozat
	Nagyon gyakori
	Nagyon gyakori
	Nagyon gyakori
	Nagyon gyakori

	Neutropenia1
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE 3. fokozat
	Nagyon gyakori
	Nagyon gyakori
	Gyakori
	Nagyon gyakori

	CTCAE 4. fokozat
	Nagyon gyakori
	Nagyon gyakori
	Gyakori
	Nagyon gyakori

	Pancytopenia1,2
	Nagyon gyakori
	Nagyon gyakori
	-6
	-6

	Anyagcsere- és táplálkozási betegségek és tünetek

	Hypercholesterinaemia1
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE 3. fokozat
	Gyakori
	N/A5
	Gyakori
	Gyakori

	CTCAE 4. fokozat
	Gyakori
	N/A5
	Nem gyakori
	Gyakori

	Testtömeg-növekedés
	-6
	-6
	Gyakori
	Gyakori

	CTCAE ≥3. fokozat
	-6
	-6
	N/A5
	Gyakori

	Idegrendszeri betegségek és tünetek

	Fejfájás
	Gyakori
	Gyakori
	Nagyon gyakori
	Nagyon gyakori

	CTCAE ≥3. fokozat
	Nem gyakori
	N/A5
	Gyakori
	Gyakori

	Érbetegségek és tünetek
	
	

	Hypertensio
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE ≥3. fokozat
	Gyakori
	Nagyon gyakori
	Gyakori
	Gyakori

	Emésztőrendszeri betegségek és tünetek

	Emelkedett lipázszint 1
	-6
	-6
	Nagyon gyakori
	Nagyon gyakori

	CTCAE 3. fokozat
	-6
	-6
	Gyakori
	Gyakori

	CTCAE 4. fokozat
	-6
	-6
	Nem gyakori
	Gyakori

	Emelkedett amilázszint 1
	-6
	-6
	Nagyon gyakori
	Nagyon gyakori

	CTCAE 3. fokozat
	-6
	-6
	Gyakori
	Gyakori

	CTCAE 4. fokozat
	-6
	-6
	Gyakori
	NÉ5

	Hányinger
	Nagyon gyakori
	Gyakori
	-6
	-6

	CTCAE ≥3. fokozat
	Nem gyakori
	N/A5
	-6
	-6

	Székrekedés
	-6
	-6
	Gyakori
	Gyakori

	CTCAE ≥3. fokozat
	-6
	-6
	N/A5
	N/A5

	Máj- és epebetegségek, illetve tünetek

	Emelkedett glutamát-piruvát-transzamináz-szint1
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE 3. fokozat
	Nagyon gyakori
	Nagyon gyakori
	Gyakori
	Nagyon gyakori

	CTCAE 4. fokozat
	Gyakori
	NÉ5
	Nem gyakori
	Gyakori

	Emelkedett glutamát-oxálacetát-transzamináz-szint 1
	Nagyon gyakori
	Nagyon gyakori
	Nagyon gyakori
	Nagyon gyakori

	CTCAE 3. fokozat
	Gyakori
	Gyakori
	Gyakori
	Nagyon gyakori

	CTCAE 4. fokozat
	N/A5
	N/A5
	Nem gyakori
	N/A5

	A csont- és izomrendszer, valamint a kötőszövet betegségei és tünetei

	Emelkedett kreatin-foszfokináz-szint a vérben 1
	-6
	-6
	Nagyon gyakori
	Nagyon gyakori

	CTCAE 3. fokozat
	-6
	-6
	Gyakori
	N/A5

	CTCAE 4. fokozat
	-6
	-6
	Gyakori
	N/A5

	Vese- és húgyúti betegségek és tünetek

	A vér emelkedett kreatininszintje 1
	-6
	-6
	Nagyon gyakori
	Gyakori

	CTCAE 3. fokozat
	-6
	-6
	Gyakori
	N/A5

	CTCAE 4. fokozat
	-6
	-6
	N/A5
	N/A5

	1 A gyakoriság a laboratóriumi értékek a kiindulási értékhez képest újonnan fellépő vagy rosszabbodó eltérésein alapul.
2 A pancytopenia meghatározása: a hemoglobin szintje <100 g/l, a vérlemezkeszám <100 G/l, valamint a neutrofilszám <1,5 G/l (vagy 2. súlyossági fokú alacsony fehérvérsejtszám, ha a neutrofilszám nem ismert) egyidejűleg, ugyanazon laboratóriumi vizsgálat eredményében.
3 CTCAE 4.03. verzió.
4 A legalább 3. fokozatú sepsisbe beletartozik 20 (10%) 5. fokozatú esemény a REACH2 vizsgálatban. Nem fordultak elő 5. fokozatú események a gyermekek és serdülők körében.
5 Nem alkalmazható: nem számoltak be esetekről
6 A „-” ebben az indikációban nem azonosított mellékhatást jelöl.



Kiválasztott mellékhatások leírása

Anaemia
A myelofibrosisban végzett III. fázisú klinikai vizsgálatokban az első, CTCAE 2. vagy súlyosabb fokozatú anaemia megjelenéséig eltelt medián időtartam 1,5 hónap volt. Egy beteg (0,3%) hagyta abba a kezelést anaemia miatt.

A ruxolitinibet kapó betegeknél 8-12 hetes kezelés után a hemoglobinszint átlagos csökkenése egy, a kiindulási szinthez viszonyított, megközelítőleg 10 g/literrel alacsonyabb mélypontot ért el, majd ezután fokozatosan javult, egy új dinamikus egyensúlyi állapot beállásáig, ami megközelítőleg 5 g/literrel volt alacsonyabb, mint a kiindulási szint. Ezt a dinamizmust attól függetlenül is megfigyelték a betegeknél, hogy kaptak-e vérátömlesztést a kezelés alatt.

A randomizált, placebokontrollos COMFORT-I vizsgálatban a ruxolitinibbel kezelt myelofibrosisos betegek 60,6%-a és a placebóval kezelt myelofibrosisos betegek 37,7%-a kapott a randomizált kezelés alatt vörösvértest-transzfúziót. A COMFORT-II vizsgálatban a vörösvértest-transzfúzió aránya 53,4% volt a ruxolitinib-karon, és 41,1% volt a legjobb, rendelkezésre álló kezelés karon.

A pivotális vizsgálatok randomizált periódusában az anaemia kevésbé gyakori volt a polycythaemia verás betegeknél, mint a myelofibrosisos betegeknél (40,8% versus 82,4%). CTCAE 3. és 4. fokozatú eseményeket a polycythaemia verás populáció 2,7%-ánál jelentettek, miközben a myelofibrosisos betegeknél a gyakoriság 42,56% volt.

Az akut GvHD III. fázisú vizsgálatában (REACH2) a betegek 75,0%-ánál számoltak be bármilyen fokozatú anaemiáról, és a betegek 47,7%-ánál számoltak be a CTCAE szerinti 3. fokozatú anaemiáról, míg a krónikus GvHD III. fázisú vizsgálatában (REACH3) a betegek 68,6%-ánál számoltak be bármilyen fokozatú anaemiáról, és a betegek 14,8%-ánál számoltak be a CTCAE szerinti 3. fokozatú anaemiáról. Az akut GvHD-s gyermek és serdülő betegek körében a betegek 70,8%-ánál számoltak be bármilyen fokozatú anaemiáról, míg 45,8%-ánál CTCAE szerinti 3. fokozatú anaemiáról; ezek az arányok a krónikus GvHD-s gyermek és serdülő betegek körében 49,1% és 17,0% voltak.

Thrombocytopenia
A myelofibrosisban végzett III. fázisú klinikai vizsgálatokban azoknál a betegeknél, akiknél 3. vagy 4. fokozatú thrombocytopenia alakult ki, az annak megjelenéséig eltelt medián időtartam megközelítőleg 8 hét volt. A thrombocytopenia a dózis csökkentésével vagy az adagolás abbahagyásával rendszerint reverzibilis volt. A vérlemezkeszám 50 G/l-es szint fölé történő emelkedéséig eltelt medián időtartam 14 nap volt. A randomizációs időszak alatt thrombocyta-transzfúziót a ruxolitinibet kapó betegek 4,7%-ának, míg a kontroll terápiás protokoll szerinti kezelést kapó betegek 4,0%-ának adtak. A kezelés thrombocytopenia miatti abbahagyása a ruxolitinibet kapó betegek 0,7%-ánál, míg a kontroll terápiás protokoll szerinti kezelést kapó betegek 0,9%-ánál fordult elő. Azoknál a betegeknél, akiknek a thrombocytaszáma a ruxolitinib adásának elkezdése előtt 100 G/l és 200 G/l között volt, nagyobb gyakorisággal fordult elő 3. vagy 4. fokozatú thrombocytopenia, mint azoknál a betegeknél, akiknek a vérlemezkeszáma >200 G/l volt (64,2% versus 38,5%).

A pivotális vizsgálatok randomizált periódusában azoknak a betegeknek az aránya, akiknél thrombocytopeniát észleltek, alacsonyabb volt a polycythaemia verás betegeknél (16,8%), mint a myelofibrosisos betegeknél (69,8%). A súlyos (vagyis CTCAE 3. és 4. fokozatú) thrombocytopenia gyakorisága alacsonyabb volt a polycythaemia verás betegeknél (2,7%), mint a myelofibrosisos betegeknél (11,6%).

Az akut GvHD III. fázisú vizsgálatában (REACH2) a betegek 31,3%-ánál számoltak be 3. fokozatú, illetve 47,7%-ánál számoltak be 4. fokozatú thrombocytopeniáról. A krónikus GvHD III. fázisú vizsgálatában (REACH3) ritkábban fordult elő 3. és 4. fokozatú thrombocytopenia (5,9%, illetve 10,7%), mint akut GvHD esetében. A 3. fokozatú (14,6%) és a 4. fokozatú (22,4%) thrombocytopenia gyakorisága akut GvHD-s gyermek és serdülő betegek esetében alacsonyabb volt, mint a REACH2 vizsgálatban. A krónikus GvHD-s gyermek és serdülő betegeknél ritkábban fordult elő 3. és 4. fokozatú thrombocytopenia (7,7%, illetve 11,1%), mint akut GvHD-s gyermek és serdülő betegek esetében.

Neutropenia
A myelofibrosisban végzett III. fázisú klinikai vizsgálatokban azoknál a betegeknél, akiknél 3. vagy 4. fokozatú neutropenia alakult ki, az annak megjelenéséig eltelt medián időtartam 12 hét volt. A randomizációs időszak alatt a dózis neutropenia miatti stabilizálásáról vagy csökkentéséről a betegek 1,0%-ánál számoltak be, és a betegek 0,3%-a hagyta abba a kezelést neutropenia miatt.

A polycythaemia verás betegekkel végzett III. fázisú vizsgálatok randomizált periódusában a ruxolitinibbel kezelt betegek 1,6%-ánál számoltak be neutropeniáról, míg ez az arány a referenciakezelések esetében 7% volt. A ruxolitinib-karon egy betegnél CTCAE 4. fokozatú neutropenia alakult ki. A ruxolitinibbel kezelt betegek kiterjesztett követése során 2 betegnél számoltak be CTCAE szerinti 4. fokozatú neutropeniáról.

Az akut GvHD III. fázisú vizsgálatában (REACH2) a betegek 17,9%-ánál számoltak be 3. fokozatú, illetve 20,6%-ánál számoltak be 4. fokozatú neutropeniáról. A krónikus GvHD III. fázisú vizsgálatában (REACH3) ritkábban fordult elő 3. és 4. fokozatú neutropenia (9,5% illetve 6,7%), mint akut GvHD esetében. Gyermek és serdülő betegeknél a 3., illetve a 4. fokozatú neutropenia gyakorisága 32,0%, illetve 22,0% volt akut GvHD esetében, és 17,3%, illetve 11,1% krónikus GvHD esetében.

Vérzés
A myelofibrosisban végzett III. fázisú, pivotális vizsgálatokban vérzéses eseményekről (beleértve az intracranialis, a gastrointestinalis vérzést, a véraláfutást és egyéb vérzéses eseményeket is) a ruxolitinibet kapó betegek 32,6%-ánál és a referenciakezelést (placebo vagy a legjobb, rendelkezésre álló kezelés) kapó betegek 23,2%-ánál számoltak be. A 3 és 4. fokozatú események gyakorisága a ruxolitinibbel vagy a referenciakezeléssel kezelt betegeknél hasonló volt (4,7% versus 3,1%). A kezelés alatt jelentkező vérzéses esemény a betegek többségénél (65,3%) véraláfutás volt. Véraláfutással járó eseményt a ruxolitinibet szedő betegeknél gyakrabban jelentettek, mint a referenciakezelés mellett (21,3%, illetve 11,6%). Intracranialis vérzésről a ruxolitinibet kapó betegek 1%-ánál és a referenciakezelést kapó betegek 0,9%-ánál számoltak be. Gastrointestinalis vérzésről a ruxolitinibet kapó betegek 5,0%-ánál, míg a referenciakezelést kapó betegek 3,1%-ánál számoltak be. Egyéb vérzéses eseményről (olyan eseményeket is beleértve, mint például az orrvérzés, a beavatkozást követő vérzés és a haematuria) a ruxolitinibet kapó betegek 13,3%-ánál és a referenciakezelést kapó betegek 10,3%-ánál számoltak be.

A myelofibrosisban végzett III. fázisú klinikai vizsgálatok hosszú távú követése során a vérzéses események összesített gyakorisága a követés időtartamának növekedésével arányosan emelkedett. A leggyakrabban jelentett vérzéses esemény a véraláfutás volt (33,3%). Intracranialis vérzésről a betegek 1,3%-ánál, gastrointestinalis vérzésről pedig a betegek 10,1%-ánál számoltak be.

A polycythaemia verás betegekkel végzett III. fázisú vizsgálatok összehasonlító periódusában vérzéses eseményekről (köztük intracranialis és gastrointestinalis vérzésről, véraláfutásról és egyéb vérzéses eseményekről) a ruxolitinibbel kezelt betegek 16,8%-ánál, a RESPONSE vizsgálatban a legjobb, rendelkezésre álló kezelést kapó betegek 15,3%-ánál, és a RESPONSE 2 vizsgálatban a legjobb, rendelkezésre álló kezelést kapó betegek 12,0%-ánál számoltak be. Véraláfutásról a ruxolitinibbel kezelt betegek 10,3%-ánál, a RESPONSE vizsgálatban a legjobb, rendelkezésre álló kezelést kapó betegek 8,1%-ánál, valamint a RESPONSE 2 vizsgálatban a legjobb, rendelkezésre álló kezelést kapó betegek 2,7%-ánál számoltak be. A ruxolitinibet kapó betegeknél nem számoltak be intracranialis vérzés vagy gastrointestinalis vérzés eseményekről. Egy, ruxolitinibbel kezelt betegnél észleltek egy 3. fokozatú vérzéses eseményt (beavatkozást követő vérzés). 4. fokozatú vérzésről nem számoltak be. Egyéb vérzéses eseményekről (köztük olyan eseményekről, mint például az orrvérzés, a beavatkozást követő vérzés, az ínyvérzés) a ruxolitinibbel kezelt betegek 8,7%-ánál, a RESPONSE vizsgálatban a legjobb, rendelkezésre álló kezelést kapó betegek 6,3%-ánál, és a RESPONSE 2 vizsgálatban a legjobb, rendelkezésre álló kezelést kapó betegek 6,7%-ánál számoltak be.

A polycythaemia verában végzett III. fázisú vizsgálatok hosszú távú követése során a vérzéses események összesített gyakorisága a követés időtartamának növekedésével arányosan emelkedett. A leggyakrabban jelentett vérzéses esemény a véraláfutás volt (17,4%). Intracranialis vérzésről a betegek 0,3%-ánál, gastrointestinalis vérzésről pedig a betegek 3,5%-ánál számoltak be.

Az akut GvHD III. fázisú vizsgálatának (REACH2) összehasonlító szakaszában a ruxolitinibet kapó vizsgálati kar betegeinek 25,0%-ánál, illetve a legjobb, rendelkezésre álló kezelést kapó vizsgálati kar betegeinek 22,0%-ánál számoltak be vérzéses eseményekről. A vérzéses események alcsoportjai általánosságban hasonlóak voltak a kezelési karokon: véraláfutásos események (5,9% a ruxolitinibet és 6,7% a legjobb, rendelkezésre álló kezelést kapó vizsgálati karon), gastrointestinalis események (9,2%, illetve 6,7%) és egyéb vérzéses események (13,2%, illetve 10,7%). Intracranialis vérzéssel járó eseményeket a legjobb, rendelkezésre álló kezelést kapó betegek 0,7%-ánál, a ruxolitinibet kapó vizsgálati karon pedig egyetlen betegnél sem jelentettek. Gyermek és serdülő betegeknél a vérzéses események gyakorisága 23,5% volt. A betegek ≥5%-ánál jelentett események a haemorrhagiás cystitis és az orrvérzés voltak (5,9% mindkettő esetében). Nem számoltak be intracranialis vérzéssel járó eseményekről gyermek és serdülő betegeknél.

A krónikus GvHD III. fázisú vizsgálatának (REACH3) összehasonlító szakaszában a ruxolitinibet kapó vizsgálati kar betegeinek 11,5%-ánál, illetve a legjobb, rendelkezésre álló kezelést kapó vizsgálati kar betegeinek 14,6%-ánál számoltak be vérzéses eseményekről. A vérzéses események alcsoportjai általánosságban hasonlóak voltak a kezelési karokon: véraláfutásos események (4,2% a ruxolitinibet és 2,5% a legjobb, rendelkezésre álló kezelést kapó vizsgálati karon), gastrointestinalis események (1,2%, illetve 3,2%) és egyéb vérzéses események (6,7%, illetve 10,1%). Gyermek és serdülő betegeknél a vérzéses események gyakorisága 9,1% volt. A következő eseményekről számoltak be: orrvérzés, haematochesia, haematoma, beavatkozást követő vérzés és bőrvérzés (1,8% valamennyi esetében). Krónikus GvHD-s betegeknél nem számoltak be intracranialis vérzéssel járó eseményekről.

Fertőzések
A myelofibrosisban végzett III. fázisú pivotális vizsgálatokban 3. vagy 4. fokozatú húgyúti fertőzésről a betegek 1,0%-ánál, herpes zosterről 4,3%-uknál és tuberculosisról 1,0%-uknál számoltak be. III. fázisú klinikai vizsgálatokban a betegek 3,0%-ánál sepsist jelentettek. A ruxolitinibbel kezelt betegek kiterjesztett követése szerint nem mutatkozik a sepsisnek az idő múlásával megnövekedett arányára irányuló tendencia.

A polycythaemia verás betegekkel végzett III. fázisú vizsgálatok randomizált periódusában egy (0,5%) CTCAE 3. fokozatú húgyúti fertőzésről számoltak be, és 4. fokozatú húgyúti fertőzésről nem számoltak be. A herpes zoster aránya a polycythaemia verás (4,3%), és a myelofibrosisos betegeknél (4,0%) hasonló volt. A polycythaemia verás betegeknél egy esetben CTCAE 3. fokozatú, postherpeticus neuralgiáról számoltak be. Pneumoniát a ruxolitinibbel kezelt betegek 0,5%-ánál, míg a referenciakezeléseket kapók 1,6%-ánál jelentettek. A ruxolitinib-karon egyetlen betegnél sem számoltak be sepsisről vagy tuberculosisról.

A polycythaemia verában végzett III. fázisú vizsgálatok hosszú távú követése során a következő fertőzésekről számoltak be gyakran: húgyúti fertőzések (11,8%), herpes zoster (14,7%) és pneumonia (7,1%). Sepsist a betegek 0,6%-ánál jelentettek. A hosszú távú követés során egyetlen betegnél sem számoltak be tuberculosisról.

Az akut GvHD III. fázisú vizsgálatában (REACH2), az összehasonlító szakasz során a ruxolitinibet kapó vizsgálati kar betegeinek 9,9%-ánál számoltak be húgyúti fertőzésről (≥3. fokozatúról 3,3%‑uknál), míg a BAT-ot kapó vizsgálati kar betegeinél ennek aránya 10,7% volt (≥3. fokozatú: 6,0%). A ruxolitinibet kapó vizsgálati kar betegeinek 28,3%-ánál számoltak be CMV-fertőzésről (≥3. fokozatúról 9,3%-uknál), míg a BAT-ot kapó vizsgálati kar betegeinél ennek aránya 24,0% volt (≥3. fokozatú: 10,0%). A ruxolitinibet kapó vizsgálati kar betegeinek 12,5%-ánál számoltak be sepsises eseményekről (≥3. fokozatúról 11,1%-uknál), míg a BAT-ot kapó vizsgálati kar betegeinél ennek aránya 8,7% volt (≥3. fokozatú: 6,0%). BK-vírus-fertőzést csak a ruxolitinibet alkalmazó vizsgálati karon jelentettek 3 betegnél; az esetek egyike volt 3. fokozatú. A ruxolitinibet kapó betegek kiterjesztett követése során a betegek 17,9%-ánál számoltak be húgyúti fertőzésről (≥3. fokozatúról 6,5%-uknál), CMV-fertőzést pedig 32,3%-uknál jelentettek (≥3. fokozatú: 11,4%). Nagyon kevés betegnél tapasztaltak szervi érintettséggel járó CMV-fertőzést; bármilyen súlyosságú CMV okozta colitisről négy, CMV okozta enteritisről kettő, CMV okozta gastrointestinalis fertőzésről pedig egy betegnél számoltak be. A betegek 25,4%-ánál számoltak be sepsises eseményekről, a septicus sokkot is beleértve (≥3. fokozatúról 21,9%-uknál). Húgyúti fertőzés és sepsis eseményekről ritkábban számoltak be akut GvHD-s gyermek betegeknél (9,8% mindkettő esetben), mint felnőtt és serdülő betegeknél. CMV-fertőzésről a gyermek és serdülő betegek 31,4%-ánál számoltak be (3. fokozatú: 5,9%).

A krónikus GvHD III. fázisú vizsgálatában (REACH3), az összehasonlító szakasz során a ruxolitinibet kapó vizsgálati kar betegeinek 8,5%-ánál számoltak be húgyúti fertőzésről (≥3. fokozatúról 1,2%‑uknál), míg a BAT-ot kapó vizsgálati kar betegeinél ennek aránya 6,3% volt (≥3. fokozatú: 1,3%). A ruxolitinibet kapó vizsgálati kar betegeinek 5,5%-ánál számoltak be BK-vírus-fertőzésről (≥3. fokozatúról 0,6%-uknál), míg a BAT-ot kapó vizsgálati kar betegeinél ennek aránya 1,3% volt. A ruxolitinibet kapó vizsgálati kar betegeinek 9,1%-ánál számoltak be CMV-fertőzésről (≥3. fokozatúról 1,8%-uknál), míg a BAT-ot kapó vizsgálati kar betegeinél ennek aránya 10,8% volt (≥3. fokozatú: 1,9%). A ruxolitinibet kapó vizsgálati kar betegeinek 2,4%-ánál számoltak be sepsises eseményekről (≥3. fokozatúról 2,4%-uknál), míg a BAT-ot kapó vizsgálati kar betegeinél ennek aránya 6,3% volt (≥3. fokozatú: 5,7%). A ruxolitinibet kapó betegek kiterjesztett követése során 9,3%-uknál számoltak be húgyúti fertőzésről (≥3. fokozatúról 1,3%-uknál), BK-vírus-fertőzést pedig 4,9%‑uknál jelentettek (≥3. fokozatú: 0,4%). A ruxolitinibet kapó vizsgálati kar betegeinek 8,8%-ánál számoltak be CMV-fertőzésről (≥3. fokozatúról 1,3%-uknál), sepsissel járó eseményeket pedig 3,5%-uknál jelentettek (≥3. fokozatú: 3,5%). A krónikus GvHD-s gyermek és serdülő betegek 5,5%-ánál számoltak be húgyúti fertőzésről (3. fokozatúról 1,8%-uknál), BK-vírus-fertőzést pedig 1,8%-uknál jelentettek (≥3. fokozatú nem fordult elő). A betegek 7,3%-ánál fordult elő CMV-fertőzés (amelyek egyike sem volt ≥3. fokozatú).

Emelkedett lipázszint
A RESPONSE vizsgálat véletlen besorolásos szakaszában, a lipázszint romlása nagyobb mértékű volt a ruxolitinibet kapó vizsgálati karon, mint a kontroll vizsgálati karon; ezt főleg az 1. fokozatú emelkedés különbségei okozták (18,2%, illetve 8,1%). A ≥2. fokozatú emelkedés hasonló volt a kezelési karokon. A RESPONSE 2 vizsgálatban a gyakoriság hasonló volt a ruxolitinibet kapó vizsgálati kar és a kontroll vizsgálati kar között (10,8%, illetve 8%). A polycythaemia verában végzett III. fázisú vizsgálatok hosszú távú követése során a betegek 7,4%-ánál számoltak be a lipázszint 3. fokozatú és 0,9%-ánál 4. fokozatú emelkedéséről. Ezeknél a betegeknél nem számoltak be emelkedett lipázszinttel járó pancreatitis egyidejűleg fennálló jeleiről és tüneteiről.

A myelofibrosisban végzett III. fázisú COMFORT-I és COMFORT-II vizsgálatban a ruxolitinibet kapó vizsgálati karokon a betegek 18,7%-ánál és 19,3%-ánál, míg a kontroll vizsgálati karok 16,6%‑ánál és 14,0%-ánál jelentettek emelkedett lipázszintet. Az emelkedett lipázszintet mutató betegeknél nem számoltak be pancreatitis egyidejűleg fennálló jeleiről és tüneteiről.

Az akut GvHD III. fázisú vizsgálatának (REACH2) összehasonlító szakaszában a ruxolitinibet kapó vizsgálati kar betegeinek 19,7%-ánál számoltak be újonnan fellépő vagy rosszabbodó lipázszint-eltérésekről, míg a BAT-ot kapó vizsgálati kar betegeinél ennek aránya 12,5% volt; az ennek megfelelő 3. fokozatú (3,1%, illetve 5,1%) és a 4. fokozatú (0%, illetve 0,8%) lipázszint-emelkedés gyakorisága hasonló volt. A ruxolitinibbel kezelt betegek kiterjesztett követése során a betegek 32,2%‑ánál számoltak be lipázszint-emelkedésről; 3. fokozatú eseményről a betegek 8,7%-ánál, 4. fokozatú eseményről pedig 2,2%-ánál számoltak be. Emelkedett lipázszintről a gyermek és serdülő betegek 20,4%-ánál számoltak be (3. fokozatú: 8,5%, 4. fokozatú: 4,1%).

A krónikus GvHD III. fázisú vizsgálatának (REACH3) összehasonlító szakaszában a ruxolitinibet kapó vizsgálati kar betegeinek 32,1%-ánál számoltak be újonnan fellépő vagy rosszabbodó lipázszint-eltérésekről, míg a BAT-ot kapó vizsgálati kar betegeinél ennek aránya 23,5% volt; az ennek megfelelő 3. fokozatú (10,6%, illetve 6,2%) és a 4. fokozatú (0,6%, illetve 0%) lipázszint-emelkedés gyakorisága hasonló volt. A ruxolitinibbel kezelt betegek kiterjesztett követése során a betegek 35,9%‑ánál számoltak be lipázszint-emelkedésről; 3. és 4. fokozatú eseményt a betegek sorrendben 9,5%-ánál, illetve 0,4%-ánál figyeltek meg. Emelkedett lipázszintről ritkábban (20,4%, 3. fokozatú: 3,8%, 4. fokozatú: 1,9%) számoltak be gyermek és serdülő betegeknél.

Emelkedett szisztolés vérnyomás
A myelofibrosisban végzett III. fázisú, pivotális klinikai vizsgálatokban a szisztolés vérnyomásnak a vizsgálat megkezdéséhez képest 20 Hgmm-es vagy nagyobb emelkedését jegyezték fel legalább egy kontrollvizsgálat alkalmával a betegek 31,5%-ánál, szemben a kontrollkezelést kapó betegek 19,5%-ával. A COMFORT-I vizsgálatban (myelofibrosisos betegek) a szisztolés vérnyomás kiindulási értékhez viszonyított átlagos emelkedése 0–2 Hgmm volt a ruxolitinib-karon, szemben a placebokaron észlelt 2–5 Hgmm-es csökkenéssel. A COMFORT-II vizsgálatban az átlagértékek csak kis különbséget mutattak a ruxolitinibbel kezelt és a kontrollkezelést kapó myelofibrosisos betegek között.

A polycythaemia verában végzett pivotális vizsgálat randomizált szakaszában az átlagos szisztolés vérnyomás 0,65 Hgmm-rel emelkedett a ruxolitinib-karon, miközben 2 Hgmm-rel csökkent a BAT-karon.

Különleges betegcsoportok

Gyermekek és serdülők
Összesen 106, 2 – <18 éves, GvHD-ben szenvedő betegnél végezték el a biztonságossági elemzést: 51 betegnél (45 beteg a REACH4 vizsgálatban és 6 beteg a REACH2 vizsgálatban) az akut GvHD vizsgálatai során, valamint 55 beteg (45 beteg a REACH5 vizsgálatban és 10 beteg a REACH3 vizsgálatban) a krónikus GvHD vizsgálatai során. A ruxolitinib-kezelésben részesült gyermek és serdülő betegeknél hasonló biztonságossági profilt figyeltek meg, mint felnőtt betegeknél.

Idősek
A REACH2 vizsgálatban összesen 29, a REACH3 vizsgálatban pedig összesen 25, >65 éves és ruxolitinibbel kezelt betegnél végezték el a biztonságosság elemzését. Összességében nem azonosítottak új gyógyszerbiztonsági aggályt, továbbá a >65 éves betegeknél a biztonságossági profil általánosságban megfelelt a 18–65 éves betegeknél tapasztaltnak.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

A ruxolitinib túladagolásának nincs ismert antidotuma. Legfeljebb 200 mg-ig terjedő egyszeri dózisokat elfogadható akut tolerabilitással adtak. A javasoltnál nagyobb dózisok ismétlődő adása fokozott myelosuppressióval, köztük leukopeniával, anaemiával és thrombocytopeniával társult. Megfelelő szupportív kezelést kell nyújtani.

A hemodialízis várhatóan nem fokozza a ruxolitinib eliminációját.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Daganatellenes szerek, protein-kináz-inhibitorok, ATC-kód: L01EJ01

Hatásmechanizmus
A ruxolitinib a Janus-kinázok (Janus Associated Kinase, JAK), a JAK1 és a JAK2 szelektív inhibitora (3,3 nM-os IC50-érték a JAK1 és 2,8 nM-os IC50-érték a JAK2 enzim esetén). Ezek közvetítik számos olyan citokin és növekedési faktor jelátvitelét, amelyek fontosak a haemopoesishez és az immunfunkcióhoz.

A myelofibosis és a polycythaemia vera olyan myeloproliferatív daganatok, amelyekről ismert, hogy a JAK1- és JAK2-jelátvitel regulációs zavarával járnak együtt. A regulációs zavar feltehetően az alábbiakból indul ki: magas azoknak a keringő citokineknek a szintje, amelyek aktiválják a JAK‑STAT útvonalat; olyan funkciónyeréses mutációk alakulnak ki, mint például a JAK2V617F; valamint az ellenregulációs mechanizmusok kikapcsolása. Az MF-betegeknél a JAK2V617F mutáció jelenlététől függetlenül a JAK-jelátvitel regulációs zavara megfigyelhető. A JAK2 gén aktiváló mutációi (V617F vagy 12-es exon) a PV-betegek több mint 95%-ánál fordulnak elő.

A ruxolitinib a JAK2V617F mutálódott protein expressziójával gátolja a JAK-STAT jelátvitelt és a hematológiai malignitások sejtmodelljeinek citokinfüggő, valamint a Ba/F3-sejtek citokinektől független sejtproliferációját, 80–320 nM tartományban lévő IC50-értékkel.

A JAK-STAT jelátviteli útvonal szerepet játszik számos olyan immunsejttípus fejlődésében, proliferációjában és aktiválódásában, amelyek fontosak a GvHD pathogenesiséhez.

Farmakodinámiás hatások

A ruxolitinib egészséges alanyok, MF-betegek és PV-betegek teljes vérében gátolja a citokinek által kiváltott STAT3-foszforilációt. A ruxolitinib adagolása után 2 órával következett be a STAT3‑foszforiláció maximális gátlása, amely mind az egészséges alanyoknál, mind az MF‑betegeknél 8 óra elteltével a kiindulási érték közelébe tért vissza, ami arra utal, hogy sem az anyavegyület, sem az aktív metabolitok nem akkumulálódnak.

A gyulladásos markereknek, mint például a TNFα-nak, az IL-6-nak és a CRP-nek a szisztémás tünetekkel járó kiindulási emelkedése a myelofibrosisos betegeknél a ruxolitinib-kezelés után lecsökkent. A myelofibrosisos betegek nem váltak az idő múlásával refrakterré a ruxolitinib farmakodinámiás hatásaival szemben. Ehhez hasonlóan, a polycythaemia verás betegek a gyulladásos markerek kiindulási emelkedését is mutatták, és ezen markerek szintje a ruxolitinib-kezelés után csökkent.

A QT-távolság egy alapos, egészséges alanyokkal végzett vizsgálatában nem volt az egyszeri dózisú vagy akár a maximum 200 mg-os, a terápiás dózist meghaladó dózisban adott ruxolitinib QT-/QTc-távolságot megnyújtó hatására utaló jel, ami azt jelzi, hogy a ruxolitinibnek nincs hatása a szív repolarizációjára.

Klinikai hatásosság és biztonságosság

Myelofibrosis

Két randomizált, III. fázisú vizsgálatot (COMFORT-I és COMFORT-II) végeztek myelofibrosisos betegeknél (primer myelofibrosis, polycythaemia vera utáni myelofibrosis vagy essentialis thrombocythaemia utáni myelofibrosis). A betegeknek mindkét vizsgálatban tapintható, legalább 5 cm-rel a bordaív alá érő splenomegaliájuk volt, és kockázati kategóriájuk a nemzetközi munkacsoport (International Working Group, IWG) konszenzus kritériumai alapján intermedier-2 vagy magas volt. A ruxolitinib kezdő dózisa a thrombocytaszámon alapult. A ≤100 G/l vérlemezkeszámú betegeket nem lehetett beválasztani a COMFORT vizsgálatokba, azonban 69 beteget beválasztottak az Ib. fázisú, nyílt elrendezésű, dóziskereső EXPAND vizsgálatba. Ezt a vizsgálatot myelofibrosisos (primer myelofibrosis, polycythaemia vera utáni myelofibrosis vagy essentialis thrombocythaemia utáni myelofibrosis) betegeknél végezték, akiknek a kiindulási vérlemezkeszáma ≥50 G/l és <100 G/l közé esett.

A COMFORT-I vizsgálat egy kettős vak, randomizált, placebokontrollos vizsgálat volt, melyet 309, olyan beteggel végeztek, akik vagy refrakterek voltak a rendelkezésre álló kezelésekre, vagy azokat nem kaphatták. Az elsődleges hatásossági végpont a 24. héten a lép kiindulási térfogatához viszonyított, és mágneses rezonancia vizsgálattal (MRI) vagy komputertomográfiával (CT) mért, ≥35%-os csökkenést elérő betegek aránya volt.

A másodlagos végpontok közé tartozott a lép kiindulási térfogatához viszonyított, ≥35%-os csökkenésének fennmaradása; azoknak a betegeknek az aránya, akiknél ≥50%-ot csökkent az összesített tünetpontszám; a vizsgálat megkezdésétől a 24. hétig a módosított, myelofibrosis-tünetek felmérésére szolgáló napló (Myelofibrosis Symptom Assessment Form, MFSAF) 2.0 verziójával felmért, összesített tünetpontszámban bekövetkezett változás, valamint a teljes túlélés.

A COMFORT-II vizsgálat egy, 219 beteggel végzett, nyílt elrendezésű, randomizált vizsgálat volt. A betegeket 2 : 1 arányban randomizálták ruxolitinibre vagy a legjobb, rendelkezésre álló kezelésre. A legjobb, rendelkezésre álló kezelés karon a betegek 47%-a kapott hidroxikarbamidot, és a betegek 16%-a kapott glükokortikoidot. Az elsődleges hatásossági végpont a 48. héten a lép térfogatának a kiindulási értékéhez viszonyított, MRI-vel vagy CT-vel mért, ≥35%-os csökkenését elérő betegek aránya volt.

A másodlagos végpontok közé tartozott a vizsgálat megkezdésétől a 24. hétig a léptérfogat ≥35%-os csökkenését elérő betegek aránya, és a kiinduláshoz viszonyított ≥35%-os léptérfogat-csökkenés fennmaradásának időtartama.

A COMFORT-I és a COMFORT-II vizsgálatban a betegek kiindulási demográfiai jellemzői és a betegségjellemzők a két terápiás kar között hasonlóak voltak.

8. táblázat A kiinduláshoz viszonyított, ≥35%-os léptérfogat-csökkenést elérő betegek aránya a 24. héten a COMFORT-I és a 48. héten a COMFORT-II vizsgálatban (ITT)
	
	COMFORT-I
	COMFORT-II

	
	ruxolitinib (N = 155)
	Placebo (N = 153)
	ruxolitinib (N = 144)
	Legjobb, rendelkezésre álló kezelés (N = 72)

	Időpont
	24. hét
	48. hét

	A léptérfogat ≥35%-os csökkenését elérő betegek száma (%)
	65 (41,9)
	1 (0,7)
	41(28,5)
	0

	95%-os konfidenciaintervallum
	34,1; 50,1
	0; 3,6
	21,3; 36,6
	0,0; 5,0

	p-érték
	<0,0001
	<0,0001



A ruxolitinib-csoport betegeinek szignifikánsan nagyobb aránya ért el a lép kiindulási térfogatához viszonyított, ≥35%-os csökkenést (8. táblázat), függetlenül a JAK2V617F mutáció jelenlététől vagy hiányától (9. táblázat) vagy a betegség altípusától (primer myelofibrosis, polycythaemia vera utáni myelofibrosis vagy essentialis thrombocythaemia utáni myelofibrosis).

9. táblázat A kiinduláshoz viszonyított, ≥35%-os léptérfogat-csökkenést elérő betegek aránya JAK mutációs státusz szerint (biztonságossági beteghalmaz)
	
	COMFORT-I
	COMFORT-II

	
	Ruxolitinib
	Placebo
	Ruxolitinib
	A legjobb, rendelkezésre álló kezelés

	JAK mutaciós státusz
	Pozitív (N=113) n (%)
	Negatív (N=40) n (%)
	Pozitív (N=121) n (%)
	Negatív (N=27) n (%)
	Pozitív (N=110) n (%)
	Negatív (N=35) n (%)
	Pozitív (N=49) n (%)
	Negatív (N=20) n (%)

	A lép-térfogat ≥35%-os csökkenését elérő betegek száma (%)
	54 (47,8)
	11 (27,5)
	1 (0,8)
	0
	36 (32,7)
	5 (14,3)
	0
	0

	Időpont
	24 hét után
	48 hét után



A ruxolitinib alkalmazására adott, legalább 24 hétig fennmaradó, a lép méretén alapuló válaszreakció (≥35%-os csökkenés) valószínűsége 89% volt a COMFORT-I, és 87% volt a COMFORT-II vizsgálatban. A legalább 48 hétig fennmaradó, a lép méretén alapuló válaszreakció 52% volt a COMFORT-II vizsgálatban.

A COMFORT-I vizsgálatban a ruxolitinib-csoport betegeinek 45,9%-a érte el a vizsgálat megkezdésétől a 24. hétig az összesített tünetpontszám ≥50%-os javulását (az MFSAF napló 2.0 verzió alkalmazásával mérve), szemben a placebocsoportban észlelt 5,3%-kal (p <0,0001, khí-négyzet próbával számítva). Az EORTC QLQ-C30 kérdőívvel mért, a teljes egészségi státuszban a 24. héten bekövetkezett átlagos változás +12,3 volt a ruxolitinib és -3,4 volt a placebo esetén (p <0,0001).

A COMFORT-I vizsgálatban, a 34,3 hónapos medián követési időszak után a ruxolitinib-karra randomizált betegeknél a halálozási ráta 27,1% volt, szemben a placebóra randomizált betegeknél észlelt 35,1%-kal; HR 0,687; 95%-os CI 0,459–1,029; p = 0,0668.

A COMFORT-I vizsgálatban, a 61,7 hónapos medián követési időszak után a ruxolitinib-karra randomizált betegeknél a halálozási ráta 44,5% volt (69/155 beteg), szemben a placebóra randomizált betegeknél észlelt 53,2%-kal (82/154 beteg). A ruxolitinib-karon 31%-os halálozásikockázat-csökkenés volt észlelhető a placebóhoz képest (HR 0,69; 95%-os CI 0,50–0,96; p = 0,025).

A COMFORT-II vizsgálatban, a 34,7 hónapos medián követési időszak után a ruxolitinibre randomizált betegeknél a halálozási ráta 19,9% volt, szemben a legjobb, rendelkezésre álló kezelésre randomizált betegeknél észlelt 30,1%-kal; HR 0,48; 95%-os CI 0,28–0,85; p = 0,009. A ruxolitinib-karon észlelt alacsonyabb halálozási rátát mindkét vizsgálatban főként a post polycythaemia vera és a post essentialis thrombocythaemia alcsoportokból nyert eredmények határozták meg.

A COMFORT-II vizsgálatban, az 55,9 hónapos medián követési időszak után a ruxolitinib-karra randomizált betegeknél a halálozási ráta 40,4% volt (59/146 beteg), szemben a legjobb, rendelkezésre álló kezelésre randomizált betegeknél észlelt 47,9%-kal (35/73 beteg). A ruxolitinib-karon 33%-os halálozásikockázat-csökkenés volt észlelhető, a legjobb, rendelkezésre álló kezelési karhoz képest (HR 0,67; 95%-os CI 0,44–1,02; p = 0,062).

Polycythaemia vera
Egy randomizált, nyílt elrendezésű, aktív kontrollos, III. fázisú vizsgálatot (RESPONSE) végeztek 222 olyan, polycythaemia verás beteggel, akik rezisztensek a hidroxikarbamidra vagy nem tolerálják azt, a European LeukemiaNet (ELN) nemzetközi munkacsoport által publikált kritériumok alapján. 110 beteget randomizáltak a ruxolitinib-karra, és 112 beteget a legjobb, rendelkezésre álló kezelés karra. A ruxolitinib kezdő dózisa naponta kétszer 10 mg volt. Ezután a dózisokat az egyes betegeknél a tolerabilitás és a hatásosság alapján módosították, úgy, hogy a maximális dózis naponta kétszer 25 mg volt. A legjobb, rendelkezésre álló kezelést a vizsgálóorvos választotta ki minden egyes betegnél, ez hidroxikarbamid (59,5%), interferon/pegilált interferon (11,7%), anagrelid (7,2%), pipobromán (1,8%) és obszerváció (15,3%) volt.

A kiindulási demográfiai jellemzők és a betegségjellemzők a 2 terápiás kar esetén hasonlóak voltak. A medián életkor 60 év volt (szélsőértékek 33 és 90 év). A ruxolitinib-kar betegeinél a polycythaemia vera diagnózis fennállásának medián időtartama 8,2 év volt, és korábban hidroxikarbamidot kaptak, megközelítőleg 3 évig (medián időtartam). A legtöbb betegnél (>80%) legalább két phlebotomiát végeztek a szűrést megelőző 24 hétben. Nincsenek a hosszú távú túlélésre és a betegség szövődményeinek incidenciájára vonatkozó összehasonlító adatok.

Az elsődleges kompozit végpont azoknak a betegeknek az aránya volt, akiknél egyrészt nem álltak fenn a phlebotomia elvégzésének feltételei (elérték a hematokritérték kontrollját), másrészt a 32. hétre a kiindulási léptérfogat ≥35%-os csökkenését érték el. A phlebotomia elvégzésének feltételei a definíció szerint az igazolt, 45%-nál magasabb hematokritérték, azaz a kiindulási értéknél legalább 3 százalékponttal magasabb hematokritérték, vagy az igazolt, 48%-nál magasabb hematokritérték, attól függően, hogy melyik volt az alacsonyabb. A legfontosabb másodlagos végpontok közé tartozott azoknak a betegeknek az aránya, akik elérték az elsődleges végpontot, és a 48. hétre nem alakult ki náluk progresszió, valamint azoknak a betegeknek az aránya, akik a 32. hétre teljes hematológiai remissziót értek el.

A vizsgálat elérte az elsődleges célját, és a ruxolitinib-csoportban a betegek nagyobb aránya érte el az elsődleges kompozit végpontot, és egyes összetevőinek mindegyikét. Szignifikánsan több ruxolitinibbel kezelt beteg (23%) ért el egy elsődleges választ (p <0,0001), mint a legjobb, rendelkezésre álló kezelést kapók (0,9%). A hematokritérték kontrollját a ruxolitinib-kar betegeinek 60%-ánál érték el, szemben a legjobb, rendelkezésre álló kezelés-kar betegeinek 18,8%-ával, és a léptérfogat ≥35%-os csökkenését a ruxolitinib-kar betegeinek 40%-ánál érték el, szemben a legjobb, rendelkezésre álló kezelés-kar betegeinek 0,9%-ával (1. ábra).

Mindkét legfontosabb másodlagos végpont is teljesült. A teljes hematológiai remissziót elérő betegek aránya 23,6% volt a ruxolitinib-kezelés mellett, szemben a legjobb, rendelkezésre álló kezelést kapóknál észlelt 8,0%-kal (p = 0,0013), és a 48. héten tartós elsődleges választ elérő betegek aránya 20% volt a ruxolitinib, és 0,9% volt a legjobb, rendelkezésre álló kezelés mellett (p <0,0001).

1. ábra Az elsődleges végpontot és az elsődleges végpont összetevőit a 32. héten elérő betegek

[image: ]A hematokrit kontrollja,
phlebotomia nélkül


A tünetek okozta megterhelést az MPN-SAF (Myeloproliferative Neoplasm Symptom Assessment Form, myeloproliferativ daganat okozta tüneteket értékelő űrlap) összesített tünetpontszám (total symptom score, TSS) elektronikus betegnapló segítségével értékelték, ami 14 kérdést tartalmazott. A 32. héten a ruxolitinibbel kezelt betegek 49%-a érte el a TSS-14, és 64%-a a TSS-5 ≥50%-os csökkenését, szemben a legjobb, rendelkezésre álló kezelést kapó betegek mindössze 5%-ával, illetve 11%-ával.

A kezelés előnyének észlelését a betegség változásáról alkotott összbenyomást vizsgáló, betegek által kitöltött felméréssel (Patient Global Impression of Change, PGIC) mérték. A ruxolitinibbel kezelt betegek 66%-a, míg a legjobb, rendelkezésre álló kezelést kapók 19%-a számolt be – a kezelés elkezdése után már 4 héttel – korai javulásról. A kezelési előny észlelésének javulása is nagyobb arányú volt a ruxolitinibbel kezelt betegeknél a 32. héten (78% versus 33%).

A RESPONSE vizsgálatban kiegészítő analíziseket is végeztek, hogy értékeljék a válasz tartósságát a randomizálást követő 80. és a 256. héten. A 32. héten elsődleges választ elért 25 beteg közül 3 beteg progrediált a 80. hétig, illetve 6 beteg progrediált a 256. hétig. A válasz a 32. héttől a 80. hétig és a 256. hétig tartó fennmaradásának valószínűsége 92%, illetve 74% volt (lásd 10. táblázat).

10. táblázat Az elsődleges válasz időtartama a RESPONSE vizsgálatban
	
	32. hét
	80. hét
	256. hét

	A 32. héten elért elsődleges válasz* n/N (%)
	25/110 (23%)
	N.A.
	N.A.

	Az elsődleges választ fenntartó betegek
	N.A.
	22/25
	19/25

	Az elsődleges válasz fennmaradásának valószínűsége
	N.A.
	92%
	74%

	* Az elsődleges válasz kompozit végpontjának feltételei szerint: nem áll fenn a phlebotomia elvégzésének feltétele (megvalósult hematokritkontroll), és fennáll a kiindulási léptérfogat ≥35%-os csökkenése.
N.A.: nem alkalmazható



Egy második randomizált, nyílt elrendezésű, aktív kontrollos, IIIb fázisú vizsgálatot (RESPONSE 2) végeztek 149 olyan, polycythaemia verás beteggel, akik rezisztensek voltak a hidroxikarbamidra, vagy nem tolerálták azt, de nem volt tapintható splenomegaliájuk. Teljesült az elsődleges végpont, ami a meghatározás szerint a 28. héten megfelelő hematokritértéket elérő betegek aránya (egyenértékű azzal, hogy nincs szükség phlebotomiára) (62,2% a ruxolitinib-karon, illetve 18,7% a legjobb, rendelkezésre álló kezelés karon). Szintén teljesült a legfontosabb másodlagos végpont, ami a meghatározása szerint a 28. héten teljes hematológiai remissziót elérő betegek aránya (23,0% a ruxolitinib-karon, illetve 5,3% a legjobb, rendelkezésre álló kezelés karon).

Graft versus host betegség
Két randomizált, III. fázisú, nyílt elrendezésű, multicentrikus vizsgálatban tanulmányozták a ruxolitinibet olyan 12 éves és idősebb, akut GvHD-s (REACH2) és krónikus GvHD-s (REACH3) betegeknél, allogén haemopoeticus-őssejt-transzplantációt (alloSCT) követően, akik nem megfelelően reagáltak a kortikoszteroidokra és/vagy az egyéb szisztémás kezelésekre. A ruxolitinib kezdő dózisa naponta kétszer 10 mg volt.

Akut graft versus host betegség
A REACH2 vizsgálatban 1 : 1 arányú véletlen besorolás szerint ruxolitinibet vagy BAT-ot alkalmaztak 309 olyan betegnél, akiknél II–IV. fokozatú, kortikoszteroid-refrakter, akut GvHD állt fenn. A betegeket az akut GvHD randomizáláskor megállapított súlyossága szerint rétegezték. A kortikoszteroid-refrakter státuszt akkor állapították meg, amikor a betegnél legalább 3 nap elteltével progresszió állt fenn, nem sikerült választ elérnie 7 nap elteltével vagy sikertelen volt a kortikoszteroid dózisának fokozatos csökkentése.

A BAT-ot a vizsgálóorvos választotta ki egyedi alapon minden beteg számára a következők közül: antithymocyta-globulin (ATG), extracorporalis fotoferezis (ECP), mesenchymalis stromasejtek (MSC), kis dózisú metotrexát (MTX), mikofenolát-mofetil (MMF), mTOR-gátló (everolimusz vagy szirolimusz), etanercept vagy infliximab.

A ruxolitinib vagy BAT mellett a betegek hagyományos allogén őssejt-transzplantációs támogató kezelést is kaphattak, beleértve a fertőzés elleni gyógyszereket és a transzfúziós támogatást. A ruxolitinibet kortikoszteroidok és/vagy kalcineurin-gátlók (calcineurin inhibitors, CNI), mint például a ciklosporin vagy a takrolimusz, és/vagy topikális vagy inhalációs kortikoszteroid-kezelések folytatólagos alkalmazásának kiegészítésére adták az intézményi irányelveknek megfelelően.
A vizsgálatba azok a betegek voltak beválaszthatók, akik egy, a kortikoszteroidoktól vagy CNI-től eltérő, korábbi szisztémás kezelést kaptak akut GvHD ellen. A kortikoszteroidok és CNI mellett az akut GvHD ellen alkalmazott korábbi szisztémás gyógyszeres kezelés kizárólag akkor volt folytatható, ha azt az akut GvHD megelőzésére alkalmazták (vagyis az akut GvHD diagnosztizálása előtt elkezdték alkalmazni) a szokásos orvosi gyakorlatnak megfelelően.

A BAT-tal kezelt betegek áttérhettek a ruxolitinib alkalmazására (cross-over) a 28. napot követően, amennyiben teljesítették a következő kritériumokat:
· nem sikerült elérni az elsődleges végpontként meghatározott választ (teljes válasz [complete response, CR] vagy részleges válasz [partial response, PR]) a 28. napon; VAGY
· volt, de később megszűnt náluk a kezelésre adott válasz, és teljesültek a progresszió, a kevert válasz vagy a válasz elmaradásának feltételei, amelyek a GvHD elleni újabb, további szisztémás immunszuppresszív kezelés alkalmazását tették szükségessé, VALAMINT
· nem álltak fenn náluk krónikus GvHD jelei/tünetei.

A kezelésre reagáló betegeknél fokozatosan csökkenteni lehetett a ruxolitinib dózisát az 56. napi vizsgálatot követően.

A kiindulási demográfiai adatok és betegségjellemzők kiegyensúlyozottak voltak a két vizsgálati kar között. A medián életkor 54 év volt (tartomány: 12–73 év). A vizsgálat résztvevőinek 2,9%-a volt serdülő, 59,2%-a volt férfi és 68,9%-a volt fehér bőrű. A beválasztott betegek többségének rosszindulatú alapbetegsége volt.

Az akut GvHD súlyossága II. fokozatú volt a ruxolitinibet kapó és a BAT-ot kapó vizsgálati kar 34%‑34%-ánál, III. fokozatú volt ezek 46%-ánál, illetve 47%-ánál, valamint IV. fokozatú volt ezek 20%-ánál, illetve 19%-ánál.

A ruxolitinib és a BAT vizsgálati kar betegei által a kortikoszteroidokra adott nem megfelelő válasz okai a következők voltak: i) nem sikerült választ elérni 7 napi kortikoszteroid-kezelés után (46,8%, illetve 40,6%), ii) a kortikoszteroid-dózis fokozatos csökkentésének kudarca (30,5%, illetve 31,6%), vagy iii) a betegség progressziója 3 napi kezelés után (22,7%, illetve 27,7%).

Az összes beteg közül az akut GvHD által leggyakrabban érintett szervek a bőr (54,0%) és a tápcsatorna alsó része (68,3%) voltak. A ruxolitinibet alkalmazó vizsgálati karon több betegnél lépett fel a bőrt (60,4%) és a májat (23,4%) érintő akut GvHD, mint a BAT-ot kapó vizsgálati karon (bőr: 47,7%, máj: 16,1%).

Az akut GvHD ellen leggyakrabban alkalmazott korábbi szisztémás kezelések a kortikoszteroid + CNI volt (49,4% a ruxolitinibet kapó vizsgálati karon és 49,0% a BAT-ot kapó vizsgálati karon).

Az elsődleges végpont a 28. napi teljes terápiásválasz-arány (overall response rate, ORR) volt, amely alatt azon betegek részarányát értették az egyes vizsgálati karokon, akiknél – a vizsgálóorvos által Harris és mtsai (2016) kritériumainak megfelelően végzett értékelés szerint – teljes választ (CR) vagy részleges választ (PR) értek el anélkül, hogy további szisztémás kezelésekre lett volna szükség korai progresszió, kevert válasz vagy válaszelmaradás miatt.

A legfőbb másodlagos végpont azon betegek aránya volt, akik CR-t vagy PR-t értek el a 28. napon, és a CR vagy PR az 56. napon is fennmaradt.

A REACH2 elérte az elsődleges célját. Az ORR a kezelés 28. napján magasabb volt a ruxolitinibet kapó vizsgálati karon (62,3%), mint a BAT-ot kapó vizsgálati karon (39,4%). Statisztikailag szignifikáns különbség mutatkozott a kezelési karok között (rétegezett Cochrane–Mantel–Haenszel-próba p <0,0001, kétoldalú, OR: 2,64; 95%-os CI: 1,65; 4,22).

Emellett a teljes választ adók aránya is magasabb volt a ruxolitinibet kapó vizsgálati karon (34,4%), mint a BAT-ot kapó vizsgálati karon (19,4%).

A 28. napi ORR 76% volt II. fokozatú GvHD esetén, 56% volt III. fokozatú GvHD esetén, és 53% volt IV. fokozatú GvHD esetén a ruxolitinibet kapó vizsgálati karon, míg 51% volt II. fokozatú GvHD esetén, 38% volt III. fokozatú GvHD esetén, és 23% volt IV. fokozatú GvHD esetén a BAT-ot kapó vizsgálati karon.

A 28. napon a kezelésre nem reagáló betegek körében a ruxolitinibet kapó vizsgálati karra soroltak 2,6%‑ánál, míg a BAT-ot kapó vizsgálati karra soroltak 8,4%-ánál következett be betegségprogresszió.

Az összesített eredményeket a 11. táblázat ismerteti.

11. táblázat 28. napi teljes terápiásválasz-arány a REACH2 vizsgálat során

	
	Ruxolitinib
N = 154
	BAT
N = 155

	
	n (%)
	95%-os CI
	n (%)
	95%-os CI

	Teljes terápiás válasz
	96 (62,3)
	54,2; 70,0
	61 (39,4)
	31,6; 47,5

	OR (95%-os CI)
	2,64 (1,65; 4,22)

	p-érték (kétoldalú)
	p<0,0001

	Teljes válasz (CR)
	53 (34,4)
	30 (19,4)

	Részleges válasz (PR)
	43 (27,9)
	31 (20,0)



A vizsgálat elérte a legfőbb másodlagos végpontját az elsődleges adatelemzés alapján. A tartós ORR az 56. napon 39,6% volt (95%-os CI: 31,8; 47,8) a ruxolitinibet kapó vizsgálati karon, és 21,9% volt (95%-os CI: 15,7; 29,3) a BAT-ot kapó vizsgálati karon. Statisztikailag szignifikáns különbség mutatkozott a két kezelési kar között (OR: 2,38; 95%-os CI: 1,43; 3,94; p = 0,0007). A CR-t elérő betegek aránya 26,6% volt a ruxolitinibet kapó vizsgálati karon, míg 16,1% volt a BAT-ot kapó vizsgálati karon. Összességében a BAT-ot kapó vizsgálati karra randomizáltak közül 49 beteget (31,6%) kereszteztek át a ruxolitinib-karra.

Krónikus graft versus host betegség
A REACH3 vizsgálatban 1 : 1 arányú, véletlen besorolás szerint ruxolitinibet vagy BAT-ot alkalmaztak 329 olyan betegnél, akiknél közepesen súlyos vagy súlyos, kortikoszteroid-refrakter, krónikus GvHD állt fenn. A betegeket a krónikus GvHD randomizáláskor megállapított súlyossága szerint stratifikálták. A kortikoszteroid-refrakter státuszt akkor állapították meg, amikor a betegnél 7 nap elteltével sem következett be válasz vagy progresszió állt fenn, a betegsége 4 hétig fennállt, vagy kétszer is sikertelen volt a kortikoszteroid dózisának fokozatos csökkentése.

A BAT-ot a vizsgálóorvos választotta ki egyedi alapon minden beteg számára a következők közül: extracorporalis fotoferezis (ECP), kis dózisú metotrexát (MTX), mikofenolát-mofetil (MMF), mTOR-gátlók (everolimusz vagy szirolimusz), infliximab, rituximab, pentosztatin, imatinib vagy ibrutinib.

A ruxolitinib vagy BAT mellett a betegek hagyományos allogén őssejt-transzplantációs szupportív kezelést is kaphattak, beleértve a fertőzés elleni gyógyszereket és a transzfúziós támogatást. A kortikoszteroidok és CNI-k, mint például a ciklosporin vagy a takrolimusz, valamint a topikális vagy inhalációs kortikoszteroid-kezelések alkalmazhatók voltak az intézményi irányelveknek megfelelően.

A vizsgálatba azok a betegek voltak beválaszthatók, akik egy, a kortikoszteroidoktól és/vagy CNI-től eltérő korábbi szisztémás kezelést kaptak krónikus GvHD ellen. A kortikoszteroidok és CNI mellett a krónikus GvHD ellen alkalmazott korábbi szisztémás gyógyszeres kezelés kizárólag akkor volt folytatható, ha azt a krónikus GvHD megelőzésére alkalmazták (vagyis a krónikus GvHD diagnosztizálása előtt elkezdték alkalmazni) a szokásos orvosi gyakorlatnak megfelelően.

A BAT-karon lévő betegeket átállíthatták ruxolitinib alkalmazására (cross-over) a 169. napon és azt követően a betegség progressziója, kevert válasz vagy változatlan válasz, a BAT okozta toxicitás, illetve a krónikus GvHD fellángolása miatt.

Nem ismert, hogy milyen hatásosság érhető el azoknál a betegeknél, akiknél az aktív akut GvHD krónikus GvHD-vé alakul át a kortikoszteroidok és az esetleges szisztémás kezelések dózisának fokozatos csökkentése nélkül. Nem ismert, hogy milyen hatásosság érhető el akut vagy krónikus GvHD esetében donor lymphocyta infúziót (DLI) követően, valamint a szteroidkezelést nem toleráló betegeknél.

A ruxolitinib dózisát a 169. napi vizsgálatot követően lehetett fokozatosan csökkenteni.

A kiindulási demográfiai adatok és betegségjellemzők kiegyensúlyozottak voltak a két vizsgálati kar között. A medián életkor 49 év volt (tartomány: 12–76 év). A vizsgálat résztvevőinek 3,6%-a volt serdülő, 61,1%-a volt férfi és 75,4%-a volt fehér bőrű. A beválasztott betegek többségének rosszindulatú alapbetegsége volt.

A kortikoszteroidra refrakter krónikus GvHD diagnóziskor megállapított súlyossága kiegyensúlyozott volt a két kezelési karon: 41% és 45% volt közepesen súlyos, míg 59% és 55% volt súlyos a ruxolitinibet kapó, illetve a BAT-ot kapó vizsgálati karon.

A ruxolitinib és a BAT vizsgálati karon lévő, a kortikoszteroidokra nem megfelelő választ adó betegek jellemzői a következők voltak: i) nem sikerült választ elérni vagy progrediált a betegség a legalább 7 napig tartó, napi 1 mg/ttkg prednizon-ekvivalenssel végzett kortikoszteroid-kezelés után (37,6%, illetve 44,5%), ii) a betegség továbbra is fennállt 4 hét után, napi 0,5 mg/ttkg adagolása mellett (35,2%, illetve 25,6%), vagy iii) kortikoszteroid-dependencia lépett fel (27,3%, illetve 29,9%).
Az összes beteg körében a ruxolitinib-vizsgálati karon 73%-uknál állt fenn a bőr, 45%-uknál pedig a tüdő érintettsége, míg ez a két arány 69% és 41% volt a BAT vizsgálati karon.

A krónikus GvHD ellen leggyakrabban alkalmazott korábbi szisztémás kezelések az önmagukban adott kortikoszteroidok (43% a ruxolitinibet kapó vizsgálati karon és 49% a BAT-ot kapó vizsgálati karon), valamint a kortikoszteroid + CNI voltak (41% a ruxolitinibet kapó vizsgálati karon és 42% a BAT-ot kapó vizsgálati karon).

Az elsődleges végpont a 169. napon megállapított ORR volt, amely alatt azon betegek részarányát értették az egyes vizsgálati karokon, akiknél a vizsgálóorvos által a National Institutes of Health (NIH) kritériumainak megfelelően végzett értékelés szerint CR-t vagy PR-t értek el anélkül, hogy további szisztémás kezelésekre lett volna szükség korai progresszió, kevert válasz vagy válaszelmaradás miatt.

Fő másodlagos végpont volt a terápiás kudarc nélküli túlélés (failure free survival, FFS), egy olyan esemény bekövetkezéséig eltelt idő kompozit végpontja, amely a következő események közül a legkorábbiig eltelt időnek felelt meg: i) az alapbetegség relapszusa vagy kiújulása, illetve az alapbetegség miatti halálozás, ii) nem relapszus miatti halálozás, vagy iii) krónikus GvHD elleni egyéb szisztémás kezelés hozzáadása a terápiához vagy megkezdése.

A REACH3 elérte az elsődleges célját. Az elsődleges elemzés időpontjában (az adatzárás időpontja: 2020. május 8.) a 24. heti ORR magasabb volt a ruxolitinibet kapó vizsgálati karon (49,7%), mint a BAT-ot kapó vizsgálati karon (25,6%). Statisztikailag szignifikáns különbség mutatkozott a kezelési karok között (stratifikált Cochrane–Mantel–Haenszel próba p <0,0001, kétoldalú, OR: 2,99; 95%-os CI: 1,86; 4,80). Az eredményeket a 12. táblázat ismerteti.

A 169. napon a kezelésre nem reagáló betegek körében a ruxolitinibet kapó vizsgálati karra soroltak 2,4%-ánál, míg a BAT-ot kapó vizsgálati karra soroltak 12,8%-ánál következett be betegségprogresszió.

12. táblázat Teljes terápiásválasz-arány a 169. napon a REACH3 vizsgálatban

	
	Ruxolitinib
N = 165
	BAT
N = 164

	
	n (%)
	95% CI
	n (%)
	95% CI

	Teljes terápiás válasz
	82 (49,7)
	41,8; 57,6
	42 (25,6)
	19,1; 33,0

	OR (95%-os CI)
	2,99 (1,86, 4,80)

	p-érték (kétoldalú)
	p<0,0001

	Teljes válasz (CR)
	11 (6,7)
	5 (3,0)

	Részleges válasz (PR)
	71 (43,0)
	37 (22,6)



A fő másodlagos végpont, vagyis az FFS tekintetében statisztikailag szignifikáns, 63%‑os kockázatcsökkenés igazolódott a ruxolitinib alkalmazásakor a legjobb, rendelkezésre álló kezeléshez viszonyítva (HR: 0,370; 95%-os CI: 0,268; 0,510, p <0,0001). A 6. hónapban az FFS-események többsége „krónikus GvHD elleni egyéb szisztémás kezelés hozzáadása a terápiához vagy megkezdése” volt (az esemény valószínűsége 13,4% volt a ruxolitinibet, és 48,5% volt a legjobb, rendelkezésre álló kezelést kapó vizsgálati karon). Az „alapbetegség relapszusa” és a nem relapszus okozta mortalitás (non-relapse mortality, NRM) előfordulása 2,46%, illetve 2,57%, volt a ruxolitinibet, valamint 9,19%, illetve 4,46% volt a legjobb, rendelkezésre álló kezelést kapó vizsgálati karon. Nem mutattak ki a kumulatív incidenciát illető eltérést a kezelési karok között akkor, amikor kizárólag az NRM-re összpontosítottak.

Gyermekek és serdülők

Az Európai Gyógyszerügynökség a gyermekek és serdülők esetén minden korosztálynál eltekint a ruxolitinib vizsgálati eredményeinek benyújtási kötelezettségétől a myelofibrosis és polycythaemia vera kezelésében. GvHD-s, 2. életévüket betöltött gyermekek és serdülők esetében a ruxolitinib biztonságosságát és hatásosságát a REACH2 és a REACH3 randomizált, III. fázisú vizsgálat, valamint a REACH4 és a REACH5 nyílt elrendezésű, egykarú, II. fázisú vizsgálatok által szolgáltatott bizonyítékok támasztják alá (lásd 4.2 pont, gyermekgyógyászati alkalmazásra vonatkozó információk). Az egykarú vizsgálati elrendezés nem teszi lehetővé annak meghatározását, hogy a teljes hatásossághoz mekkora mértékben járul hozzá a ruxolitinib.

Akut graft versus host betegség
A REACH4 vizsgálatban 45 II–IV. fokozatú, akut GvHD-s gyermek és serdülő beteg kapott ruxolitinib-kezelést és kortikoszteroidot egyidejű CNI-kezeléssel vagy anélkül, a ruxolitinib biztonságosságának, hatásosságának és farmakokinetikájának meghatározására. A betegeket 4 csoportba sorolták életkor szerint (1. csoport [≥12– <18 év, N = 18], 2. csoport [≥6 – <12 év, N = 12], 3. csoport [≥2 – <6 év, N = 15] és 4. csoport [≥28 nap – <2 év, N = 0]).
Az egyes csoportokban alkalmazott dózisok a következők voltak: naponta kétszer 10 mg az 1. csoportban, naponta kétszer 5 mg a 2. csoportban és naponta kétszer 4 mg/m2 a 3. csoportban, a betegek kezelése pedig 24 hétig vagy a terápia abbahagyásáig tartott. A ruxolitinibet 5 mg-os tabletta, 12 évesnél fiatalabb gyermekek esetében pedig kapszula vagy belsőleges oldat gyógyszerformában alkalmazták.

A beválasztott betegek vagy kortikoszteroid-refrakterek voltak, vagy pedig még nem kaptak kezelést a betegségükre. A betegek kortikoszteroid-refrakter státuszát az intézményi kritériumok alapján, azok hiányában pedig az orvos döntése alapján állapították meg. A betegek legfeljebb egy korábbi szisztémás kezelést kaphattak akut GvHD ellen a kortikoszteroidok kiegészítésére. Azokat a betegeket tekintették kezelésben nem részesültnek, akik egyáltalán nem kaptak még szisztémás kezelést akut GvHD ellen (leszámítva a legfeljebb 72 óráig tartó, korábbi, metilprednizolonnal vagy azzal egyenértékű szerrel végzett szisztémás kortikoszteroid-terápiát az akut GvHD kialakulását követően). A betegeket a ruxolitinib mellett szisztémás kortikoszteroiddal és/vagy CNI-vel (ciklosporin vagy takrolimusz) kezelték, továbbá a topikális kortikoszteroid-terápia is engedélyezett volt az intézményi irányelveknek megfelelően. A REACH4 vizsgálatban 40 beteg (88,9%) kapott egyidejűleg CNI-t. A betegek standard, az allogén őssejt-transzplantációt támogató kezelést is kaphattak, beleértve a fertőzés elleni gyógyszereket és a transzfúziós támogatást. A ruxolitinib-kezelést abba kellett hagyni, ha a 28. napig nem reagált a beteg az akut GvHD elleni kezelésre.

Az 56. napi vizsgálatot követően fokozatosan csökkenteni lehetett a ruxolitinib dózisát.

A fiúk a betegek 62,2%-át (n = 28), a lányok a betegek 37,8%-át (n = 17) tették ki. Összességében 27 betegnél (60,0%) állt fenn malignitás alapbetegségként, amely a leggyakrabban leukaemia volt (26 beteg, 57,8%). A REACH4 vizsgálatba bevont 45 gyermek és serdülő beteg közül 13 főnél (28,9%) állt fenn még nem kezelt akut GvHD, 32 főnél (71,1%) pedig kortikoszteroid-refrakter, akut GvHD állt fenn. Kiinduláskor a betegek 64,4%-ánál II. fokozatú, 26,7%-ánál III. fokozatú, 8,9%-ánál pedig IV. fokozatú akut GvHD állt fenn.

A 28. napi teljes terápiásválasz-arány (elsődleges hatásossági végpont) a REACH4 vizsgálatban 84,4% volt (90%-os CI: 72,8; 92,5) minden betegnél úgy, hogy a betegek 48,9%-ánál alakult ki CR és 35,6%-ánál alakult ki PR. A kezelés előtti státuszt illetően a 28. napi ORR 90,6% volt a kortikoszteroid-refrakter (SR) betegeknél.

Az 56. napi tartós ORR aránya (fő másodlagos végpont) – amelyet azon betegek arányával állapítottak meg, akik CR-t vagy PR-t értek el a 28. napig és a CR vagy PR fennmaradt az 56. napig – 66,7% volt a REACH4 vizsgálat összes betegénél, és 68,8% volt az SR betegeknél.

Krónikus graft versus host betegség
A REACH5 vizsgálatban 45 közepesen súlyos vagy súlyos, krónikus GvHD-s gyermek és serdülő beteg kapott ruxolitinib-kezelést és kortikoszteroidot egyidejű CNI-kezeléssel vagy anélkül, a ruxolitinib-kezelés biztonságosságának, hatásosságának és farmakokinetikájának meghatározására. A betegeket 4 csoportba sorolták életkor szerint (1. csoport [≥12 – <18 év, N = 22], 2. csoport [≥ 6 – <12 év, N = 16], 3. csoport [≥2 – <6 év, N = 7] és 4. csoport [≥28 nap – <2 év, N = 0]). Az egyes csoportokban vizsgált dózisok a következők voltak: naponta kétszer 10 mg az 1. csoportban, naponta kétszer 5 mg a 2. csoportban és naponta kétszer 4 mg/m2 a 3. csoportban, a betegek kezelése pedig 39 ciklusig/156 hétig vagy a terápia abbahagyásáig tartott. A ruxolitinibet 5 mg-os tabletta, 12 évesnél fiatalabb gyermekek esetében pedig belsőleges oldat gyógyszerformában alkalmazták.

A beválasztott betegek vagy kortikoszteroid-refrakterek voltak, vagy pedig még nem kaptak kezelést betegségükre. A betegek kortikoszteroid-refrakter státuszát az intézményi kritériumok alapján, azok hiányában pedig az orvos döntése alapján állapították meg. A betegek kaphattak korábbi szisztémás kezelést krónikus GvHD ellen a kortikoszteroidok kiegészítésére. Azokat a betegeket tekintették kezelésben nem részesültnek, akik egyáltalán nem kaptak még szisztémás kezelést krónikus GvHD ellen (leszámítva a legfeljebb 72 óráig tartó, korábbi, metilprednizolonnal vagy azzal egyenértékű szerrel végzett szisztémás kortikoszteroid-terápiát a krónikus GvHD kialakulását követően). A betegek a ruxolitinib mellett folytatták a szisztémás kortikoszteroid és/vagy CNI (ciklosporin vagy takrolimusz) alkalmazását, továbbá a topikális kortikoszteroid-terápia is engedélyezett volt az intézményi irányelveknek megfelelően. A REACH5 vizsgálatban 23 beteg (51,1%) kapott egyidejűleg CNI-t. A betegek standard, az allogén őssejt-transzplantációt támogató kezelést is kaphattak, beleértve a fertőzés elleni gyógyszereket és a transzfúziós támogatást. A ruxolitinib-kezelést abba kellett hagyni, ha a 169. napig nem reagált a beteg a krónikus GvHD elleni kezelésre.

A ruxolitinib dózisát a 169. napi vizsgálatot követően lehetett fokozatosan csökkenteni.

A fiúk a betegek 64,4%-át (n = 29), a lányok a betegek 35,6%-át (n = 16) tették ki. 30 beteg (66,7%) transzplantáció előtti kórelőzményében szerepelt malignitás alapbetegségként, amely a leggyakrabban leukaemia volt (27 beteg, 60%).

A REACH5 vizsgálatba bevont 45 gyermek és serdülő beteg közül 17 főnél (37,8%) állt fenn még nem kezelt krónikus GvHD, 28 főnél (62,2%) pedig kortikoszteroid-refrakter, krónikus GvHD állt fenn. A betegség a betegek 62,2%-ánál súlyos, 37,8%-ánál közepesen súlyos volt. Harmincegy betegnél (68,9%) állt fenn a bőr érintettsége, tizennyolc betegnél (40%) állt fenn a száj érintettsége és tizennégy betegnél (31,1%) állt fenn a tüdő érintettsége.

Az ORR a 169. napon (elsődleges hatásossági végpont) 40% volt (90%-os CI: 27,7; 53,3) az összes REACH5 vizsgálatban résztvevő gyermek és serdülő betegnél, és 39,3% volt az SR betegeknél.

5.2	Farmakokinetikai tulajdonságok

Felszívódás

A ruxolitinib egy, a biofarmáciai osztályozási rendszer (Biopharmaceutical Classification System, BCS) I. osztályába tartozó vegyület, nagy permeabilitással és jó oldhatósággal, valamint gyors eloszlási jellemzőkkel. A klinikai vizsgálatokban a szájon át történő alkalmazás után a ruxolitinib gyorsan felszívódott, és a maximális plazmakoncentráció (Cmax) az adagolás után megközelítőleg 1 órával kialakult. Egy humán tömegegyensúlyi vizsgálat alapján a ruxolitinib – avagy a ruxolitinibnek, illetve a first-pass metabolizmus során kialakuló metabolitjainak – per os felszívódása 95%-os vagy nagyobb. A ruxolitinib átlagos Cmax-értéke és a teljes expozíció (AUC) az egyszeri 5–200 mg-os dózistartományban arányosan növekedett. Nagy zsírtartalmú étel adásakor nem volt klinikailag jelentős változás a ruxolitinib farmakokinetikájában. Nagy zsírtartalmú étellel együtt történő alkalmazásakor az átlagos Cmax közepes mértékben csökkent (24%), miközben az átlagos AUC majdnem változatlan maradt (4%-os emelkedés).

Eloszlás

A dinamikus egyensúlyi állapotú átlagos eloszlási térfogat a myelofibrosisos és polycythaemia verában szenvedő betegeknél megközelítőleg 75 liter, akut GvHD-s serdülő és felnőtt betegeknél 67,5 liter, valamint krónikus GvHD-s serdülő és felnőtt betegeknél 60,9 liter. Az átlagos eloszlási térfogat dinamikus egyensúlyi állapotban hozzávetőlegesen 30 liter olyan akut vagy krónikus GvHD-s gyermekeknél, akiknek a testfelülete (body surface area, BSA) nem éri el az 1 m2-t. A ruxolitinib klinikailag releváns koncentrációi mellett az in vitro plazmafehérje-kötődés megközelítőleg 97%-os, és főként az albuminhoz történik. A patkányokkal végzett teljestest-izotóp-szcintigráfia kimutatta, hogy a ruxolitinib nem jut át a vér–agy gáton.

Biotranszformáció

A ruxolitinibet elsősorban a CYP3A4 metabolizálja (>50%), a CYP2C9 további részvételével. A humán plazmában az anyavegyület van túlsúlyban, ami a keringésben lévő, a gyógyszerrel összefüggő vegyületek megközelítőleg 60%-át teszi ki. A plazmában két fő és aktív metabolit van jelen, ami az anyavegyület AUC-jének a 25%-át, illetve a 11%-át adja. Ezeknek a metabolitoknak a JAK-kal összefüggő farmakológiai aktivitása az anyavegyületének a fele–egyötöde. Összességében az összes metabolit a ruxolitinib teljes farmakodinámiás aktivitásának 18%-át teszi ki. In vitro vizsgálatok alapján a klinikailag releváns koncentrációban a ruxolitinib nem gátolja a CYP1A2, CYP2B6, CYP2C8, CYP2C9, CYP2C19, CYP2D6 vagy CYP3A4 izoenzimeket, és nem erős induktora a CYP1A2, CYP2B6 vagy CYP3A4 izoenzimeknek. In vitro adatok azt mutatják, hogy a ruxolitinib gátolhatja a P-gp-t és a BCRP-t.

Elimináció

A ruxolitinib elsősorban metabolizmuson keresztül eliminálódik. A ruxolitinib átlagos eliminációs felezési ideje megközelítőleg 3 óra. A 14C-izotóppal jelölt ruxolitinibet egyszeri per os dózisban, egészséges felnőtt alanyoknak adva az elimináció elsősorban metabolizmuson keresztül ment végbe, és a radioaktivitás 74%-a a vizeletben és 22%-a a székletben választódott ki. A változatlan formájú anyavegyület a kiválasztódott teljes radioaktivitás kevesebb mint 1%-át tette ki.

Linearitás/nem-linearitás

A dózisarányosságot az egyszeri dózissal és a többszöri adagolással végzett vizsgálatokban igazolták.

Különleges betegcsoportok

Az életkor, a nem vagy a rassz hatásai
Az egészséges alanyokkal végzett vizsgálatok alapján nem észleltek lényeges különbséget a ruxolitinib farmakokinetikai tulajdonságaiban a nem és a rassz tekintetében.

Populációs farmakokinetika
A myelofibrosisos betegeknél egy populációs farmakokinetikai vizsgálatában nem volt nyilvánvaló összefüggés az oralis clearance és a beteg életkora vagy a rassz között. Az előre jelzett oralis clearance 17,7 l/óra volt nőknél és 22,1 l/óra volt férfiaknál, 39%-os egyének közötti variabilitással a myelofibrosisos betegeknél. A clearance 12,7 l/óra volt a polycythaemia verás betegeknél, 42%-os egyének közötti variabilitással, és nem volt nyilvánvaló összefüggés az oralis clearance és a beteg neme, életkora vagy a rassz között – a polycythaemia verás betegekkel végzett populációs farmakokinetikai vizsgálat alapján. A clearance 10,4 l/óra volt akut GvHD-ben szenvedő serdülő és felnőtt betegeknél, illetve 7,8 l/óra volt krónikus GvHD-ben szenvedő serdülő és felnőtt betegeknél, a résztvevők közötti variabilitás 49%-os volt. Olyan akut vagy krónikus GvHD-s gyermekeknél, akiknek a testfelülete nem éri el az 1 m2-t, a clearance 6,5 és 7 l/óra között volt. Egy GvHD-s betegek körében végzett populációs farmakokinetikai értékelés alapján nem mutatkozott látszólagos összefüggés a per os clearance és a beteg neme, életkora vagy a rassz között. Naponta kétszer 10 mg-os dózis alkalmazásakor az expozíció magasabb volt a kis testfelületű, GvHD-ben szenvedő betegeknél. Az expozíció (AUC) előre jelzett átlaga 1 m2, 1,25 m2 és 1,5 m2 testfelületű vizsgálati alanyoknál sorrendben 31%-kal, 22%-kal és 12%‑kal volt magasabb, mint az átlagos (1,79 m2-es) testfelületű felnőtteknél.

Gyermekek és serdülők
A ruxolitinib farmakokinetikáját <18 éves, MF-ben és PV-ben szenvedő gyermekek és serdülők esetében nem igazolták.

A GvHD-s felnőtt betegekhez hasonlóan a ruxolitinib GvHD-s gyermek és serdülő betegeknél is gyorsan felszívódott szájon át történő alkalmazást követően. A 6–11 éves gyermekeknél alkalmazott naponta kétszer 5 mg-os adagolással hasonló expozíció jött létre, mint amilyent az akut és krónikus GvHD-s serdülőknél és felnőtteknél alkalmazott naponta kétszer 10 mg-os dózis eredményez. Ez alátámasztja az extrapolációs feltételezés részeként alkalmazott expozíciómegfeleltetési megközelítést. 2–5 éves, akut és krónikus GvHD-s gyermekeknél az expozíciómegfeleltetési megközelítés alapján naponta kétszer 8 mg/m2-es dózis alkalmazása merült fel.

A ruxolitinib alkalmazását nem tanulmányozták akut vagy krónikus GvHD-ben szenvedő, 2 évesnél fiatalabb gyermekeknél, emiatt a fiatalabb betegek esetében az életkorral összefüggő szempontokat figyelembe vevő, a felnőtt betegektől származó adatokon alapuló modellalkotást alkalmaztak az ilyen betegeknél kialakuló expozíció előrejelzésére.

Akut vagy krónikus GvHD-s gyermek és serdülő betegek összevont populációs farmakokinetikai elemzése alapján a ruxolitinib clearance-e a testfelület csökkenésével csökkent. A testfelület hatásának korrigálását követően egyéb demográfiai tényezők, mint például az életkor, a testtömeg és a testtömegindex, nem fejtettek ki klinikailag szignifikáns hatásokat a ruxolitinib expozíciójára.

Vesekárosodás
A vesefunkciót mind a Modification of Diet in Renal Disease (az étrend módosítása vesebetegségben, MDRD-) képlet alkalmazásával, mind a vizelet kreatininszintjének mérésével meghatározták. Egy egyszeri 25 mg-os ruxolitinib-dózis alkalmazása után a ruxolitinib expozíciója hasonló volt a különböző súlyossági fokú vesekárosodásban szenvedő és az normális veseműködésű alanyoknál. Ugyanakkor a ruxolitinib-metabolitok plazma AUC-értéke a vesekárosodás súlyosságával párhuzamosan növekvő tendenciát mutatott, és a súlyos fokú vesekárosodásban szenvedő betegeknél emelkedett a legjelentősebben. Nem ismert, hogy a metabolitexpozíció emelkedése jelent-e biztonságossági aggályt. A súlyos vesekárosodásban és a végstádiumú vesebetegségben szenvedő betegeknél a dózis módosítása javasolt (lásd 4.2 pont). A csak a dialízis napján történő adagolás csökkenti a metabolitexpozíciót, de a farmakodinámiás hatást is, különösen a művesekezelések közötti napokon.

Májkárosodás
Egy egyszeri 25 mg-os ruxolitinib-dózis különböző mértékű májkárosodásban szenvedő betegeknek történő adása után a ruxolitinib átlagos AUC-je az egészséges májműködésű betegeknél észlelthez képest emelkedett: enyhe májkárosodás esetén 87%-kal, a közepesen súlyos májkárosodás esetén 28%-kal és súlyos májkárosodás esetén 65%-kal. Nem volt nyilvánvaló összefüggés az AUC és a májkárosodás mértékének Child–Pugh pontszámon alapuló besorolása között. A terminális eliminációs felezési idő a májkárosodásban szenvedő betegeknél hosszabb volt, mint az egészséges kontrolloknál (4,1–5,0 óra versus 2,8 óra). A májkárosodásban és MF-ben vagy PV-ben szenvedő betegeknél egy megközelítőleg 50%-os dóziscsökkentés javasolt (lásd 4.2 pont).

A GvHD-vel nem összefüggő májkárosodásban és GvHD-ben szenvedő betegeknél 50%-kal kell csökkenteni a ruxolitinib kezdő dózisát.

5.3	A preklinikai biztonságossági vizsgálatok eredményei

A ruxolitinibet farmakológiai biztonságossági, ismételt adagolású dózistoxicitási, genotoxicitási és reprodukciós toxicitási vizsgálatokban, valamint egy karcinogenitási vizsgálatban értékelték. Az ismételt dózisokkal végzett vizsgálatokban a ruxolitinib farmakológiai hatásával összefüggő célszervek közé tartoztak a csontvelő, a perifériás vér és a lymphoid szövetek. Kutyáknál az immunszuppresszióval összefüggő fertőzéseket figyeltek meg. Egy kutyákkal végzett telemetriás vizsgálatban a vérnyomásnak a pulzusszám emelkedése melletti, inverz csökkenését észlelték, és egy patkányokkal végzett légzésfunkciós vizsgálatban a perctérfogat inverz csökkenését figyelték meg. A kutyákkal és patkányokkal végzett vizsgálatokban a mellékhatást még nem okozó szint határai (a nem kötött Cmax alapján) sorrendben 15,7-szer és 10,4-szer voltak magasabbak, mint ami a naponta kétszer 25 mg-os, javasolt maximális humán dózis mellett észlelhető. A ruxolitinib neurofarmakológiai hatásainak vizsgálatakor nem észleltek hatást.

Fiatal patkányokkal végzett vizsgálatokban a ruxolitinib-kezelés hatással volt a növekedésre és a csontértékekre. A csontnövekedés csökkenését tapasztalták 7 nappal a születés után (újszülött gyermeknek megfelelő életkorban) kezdett napi ≥ 5 mg/ttkg dózisnál, illetve 14 vagy 21 nappal a születés után (1-3 éves kisgyermeknek megfelelő életkorban) kezdett napi ≥ 15 mg/ttkg dózisnál. Töréseket és a csontnövekedés korai befejeződését tapasztalták 7 nappal a születés után kezdett napi ≥30 mg/ttkg dózisnál. A nem kötött hatóanyag AUC-értéke alapján, az észlelhető mellékhatást még nem okozó szint melletti expozíció a már 7 nappal a születés után kezelt fiatal patkányoknál 0,3‑szerese volt a naponta kétszer 25 mg dózissal kezelt felnőttekéhez képest, míg a csökkent csontnövekedés a naponta 2 × 25 mg-os felnőtt dózishoz képest 1,5-szeres, a törés pedig 13-szoros expozíciónál fordult elő. A hatások általában annál súlyosabbak voltak, minél fiatalabb korban kezdték a kezelést. A csontnövekedésre gyakorolt hatásokon kívül a ruxolitinib egyéb hatásai megegyeztek a fiatal, illetve a kifejlett patkányoknál. Ruxolitinib-toxicitás szempontjából a fiatal patkányok érzékenyebbek a kifejlett egyedeknél.

A ruxolitinib az állatkísérletekben csökkentette a magzati testtömeget és növelte a posztimplantációs veszteséget. Patkányoknál és nyulaknál nem volt teratogén hatásra utaló bizonyíték. Ugyanakkor a legnagyobb klinikai dózishoz viszonyított expozíciós határok alacsonyak voltak, és ezért az eredmények korlátozott humán relevanciával bírnak. A fertilitásra gyakorolt hatást nem észleltek. Egy, a pre- és postnatalis fejlődést értékelő vizsgálatban kissé megnyúlt gesztációs periódust, az implantációs helyek számának csökkenését és a kölykök számának csökkenését észlelték. A kölyköknél kisebb átlagos születési súlyt és az átlagos testtömeg-növekedés rövid ideig tartó csökkenését észlelték. Laktáló patkányoknál a ruxolitinib és/vagy annak metabolitjai kiválasztódtak a tejbe, ezek koncentrációja 13-szor magasabb volt a tejben, mint az anyai plazmakoncentráció. A ruxolitinib nem volt sem mutagén, sem klasztogén. A ruxolitinib a Tg.rasH2 transzgenikus egérmodellben nem volt karcinogén.


6.	GYÓGYSZERÉSZETI JELLEMZŐK

6.1	Segédanyagok felsorolása

laktóz-monohidrát
mikrokristályos cellulóz (PH 101) (E 460)
povidon (K29/32)
hidroxipropilcellulóz (E 463)
A típusú karboximetilkeményítő-nátrium
mikrokristályos cellulóz (PH 102) (E 460)
vízmentes kolloid szilícium-dioxid
magnézium-sztearát

6.2	Inkompatibilitások

Nem értelmezhető.

6.3	Felhasználhatósági időtartam

2 év

6.4	Különleges tárolási előírások

Ez a gyógyszer nem igényel különleges tárolást.

6.5	Csomagolás típusa és kiszerelése

14, 28, 56, 60, 140 vagy 168 tabletta Al//PVC/PE/PVDC buborékcsomagolásban és dobozban, vagy 14 × 1, 28 × 1, 56 × 1, 60 × 1, 140 × 1 vagy 168 × 1 tabletta adagonként perforált Al//PVC/PE/PVDC buborékcsomagolásban és dobozban.

14, 28, 56, 60, 140 vagy 168 tabletta Al//PVC/PE/PVDC naptárjelzéses buborékcsomagolásban és dobozban, vagy 14 × 1, 28 × 1, 56 × 1, 60 × 1, 140 × 1 vagy 168 × 1 tabletta naptárjelzéses, adagonként perforált Al//PVC/PE/PVDC buborékcsomagolásban és dobozban.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:  (két keresztes)
Osztályozás: II./2. csoport
Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz).


7.	A FORGALOMBA HOZATALI ENGEDÉLY JOGOSULTJA

Egis Gyógyszergyár Zrt.
1106 Budapest, Keresztúri út 30-38.
Magyarország


8.	A FORGALOMBA HOZATALI ENGEDÉLY SZÁMA(I)

Xoruten 5 mg tabletta
OGYI-T-24788/01	56×	Al//PVC/PE/PVDC naptárjelzéses buborékcsomagolásban

Xoruten 10 mg tabletta
OGYI-T-24788/02	56×	Al//PVC/PE/PVDC naptárjelzéses buborékcsomagolásban

Xoruten 15 mg tabletta
OGYI-T-24788/03	56×	Al//PVC/PE/PVDC naptárjelzéses buborékcsomagolásban

Xoruten 20 mg tabletta
OGYI-T-24788/04	56×	Al//PVC/PE/PVDC naptárjelzéses buborékcsomagolásban


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. szeptember 3.


10.	A SZÖVEG ELLENŐRZÉSÉNEK DÁTUMA

2026. szeptember 3.

